Britanske deobe i njihov uticaj na EU\nO podeljenosti medju Britancima, o tome otkud sad u Velikoj Britaniji najveći proEU pokret u EU, o Brexitizaciji EU i EUnizaciji Britanije piše Gui Verhofstadt, bivši belgijski premijer i predsjednik Saveza liberala i demokrata za Evropu (ALDE grupe) u Evropskom parlamentu u svom članku objavljenom 07. novembra 20188. na portalima Project Syndicate i Social Europe pod originalnim naslovom ''Bexitizacija EU politika''\nReferendum o Brexit-u 2016. godine ne samo što nije rešio pitanje budućnosti Ujedinjenog kraljevstva već su pregovori sa Evropskom unijom koji su usledili izazvali totalnu identitetsku krizu i kluturni rat u Britaniji. Dve godine nakon što su birači u UK većinom od 52% prema 48% izglasali izlazak iz EU sa sigurnošću možemo reći da je plan bivšeg premijera David-a Cameron-a da konačno razreši dugogodišnje sporedno sporno pitanje unutar Konzervativne partije spektakularno propao.\nBrexit je ostavio britansku političku i društvenu scenu podeljenijom nego ikad. Dok brexitovci pribegavaju sve svađalačkijoj – nekada i nasilnoj – retorici, stotine hiljada ljudi „za ostanak“ nedavno je marširalo kroz London, pozivajući na „glas naroda“ za odobravanje bilo kojeg izlaznog plana koji vlada bude predložila.\nPrema novom izveštaju iz Nacionalnog centra za društvena istraživanja UK, podrška ili protivljenje Brexit-u sve više zamenjuje stranačku pripadnost kao određujući faktor u britanskom političkom identitetu. Istraživanje je, konkretno, otkrilo da je „skoro devet od deset članova našeg panela je reklo da su „za“ ili „protiv“ Brexit-a dok je manje od dve trećine njih izjasnilo kao simpatizer političke stranke“.\nSve veća emotivna vezanost britanskih birača za Ostanak ili Odlazak predstavlja ozbiljan izazov za glavne političke partije u zemlji, koje sve unutar sebe imaju duboke podele po pitanju Brexita. Nedavne demonstracije u Londonu ukazuju na to da se nesuglasice oko ovoga neće razrešiti u skorije vreme. Ironično je da je UK sada dom jednog od najvećih pro-EU pokreta u Evropi. Tako da čak iako vlada UK uspe da zaključi pregovore o istupanju sa EU u predstojećim nedeljama, debate o budućnosti odnosa između UK i EU unutar Britanije ostaće intenzivne i dugotrajne.\nJedan način da se premosti podela i zaleči fragmentirana britanska politika je formiranje jakog ali fleksibilnog „sporazuma o asocijaciji“ kakav je predložio Evropski parlament. Sporazumi o asocijaciji su se pokazali kao uspešan metod za uređivanje preko-granične saradnje. U slučaju Brexita takav sporazum bi mogao da zaštiti kako „crvene linije“ vlade UK tako i integritet procesa donošenja odluka unutar EU.\nBrexit je imao značajan uticaj i na politiku u EU. Ankete koje je poručio Evropski parlament utvrdile su da se generalna podrška članstvu u EU značajno povećala nakon Brexit referenduma. Sve dublje podele unutar UK i bolan proces razvoda kao da su podigli svest o koristima od članstva u EU i ceni populizma i podstakla je sve one koji se i dalje zalažu za otvoreno društvo.\nNedavna politička događanja naizgled potvrđuju ove nalaze. Iako su euroskeptične Švedske demokrate trebalo da ostvare značajne dobitke na septembarskim izborima u Švedskoj, umerenije stranke su ih potukle. I kako se podrška članstvu u EU povećavala, Švedske demokrate su morale da odustanu od zagovaranja potpunog izlaska iz EU.\nSlično tome, radikalni italijanski populisti, predvođeni desničarskom liderom lige Matteo Salvini-em, prekinuli su sa propagandom protiv „Brisela,“ morali su da se povuku sa svojih ranijih pozicija podrške izlasku Italije iz EU i eurozone.\nOvi primeri izgleda ukazuju na promenu u euroskepticizmu na kontinentu. Anti-EU stranke su napustile politiku otvorenog zagovaranja raspada EU bloka i počele da se fokusiraju na guranje stranaka desnog centra ka populističkim i nacionalističkim ekstremima.\nDa bi pobedili ove partije centristi, liberali i demokrate moraju da rade više od pravdanja statusa quo. One takođe moraju da demonstriraju to predlaganjem rešenja za zajedničke evropske probleme, populisti stavljaju svoje uske lične i političke interese ispred „narodnog“ interesa. Štaviše, pro-Evropljani moraju da ponude praktična rešenja glasačima zabrinutim problemima migracija i nezaposlenosti.\nNedavni regionalni izbori u Bavariji i Hesse-u i najavljeno povlačenje nemačke kancelarke Angele Merkel su dodatno akcentovali krizu tradicionalnih stranaka levog i desnog centra. Dok se stranke mejnstrima muče da se prilagode frustracijama glasača i novoj polarizaciji u evropskoj politici, manje stranke su povećale svoj uticaj pružanjem radikalnijih vizija promena.\nAli ove manje stranke nisu samo stranke novonastalih nacionalističkih pokreta poput Alternative za Nemačku (AfD-a) u Nemačkoj. Nedavni lokalni izbori širom Poljske pokazali su da su liberlano-demokratske partije više nego sposobne da uzvrate udarac populizmu. Uprkos politizaciji štampe od strane vladajuće desničarske stranke Zakona i Pravde (PiS), centristički, pro-Evropski kandidati su ostvarili zapažene rezultate.\nBrexit, uspon populista poput američkog predsednika Donald-a Trump-a, suštinske promene u medijima preko kojih političari komuniciraju sa glasačima, čine ranije uspostavljene političke identitete fragmentiranijima nego ikada. Ali kao što je to ostavilo prostora populistima, to predstavlja i priliku za one koji žele da formiraju nove nacionalne i pan-Evropske pokrete utemeljene na vrednostima EU.\nNarodi Evrope su željni promena. Sada je vreme da se čuje glas većine Evropljana koji i dalje podržavaju članstvo u EU.


Građani preuzeli nekoliko saveta mesnih zajednica od SNS-a - Politika - Dnevni list Danas\nPočetna » Politika » Građani preuzeli nekoliko saveta mesnih zajednica od SNS-a\nNezavisni kandidati imaće većinu u pojedinim savetima mesnih zajednica u Novom Sadu, pokazuju nezvanični rezultati izbora koji su održani u 42 mesne zajednice na teritoriji grada.\nKako je naveo portal 021.rs, Srpska napredna stranka (SNS) će i u naredne četiri godine „kontrolisati gotovo sve savete mesnih zajednica“ ali će, nakon dugo godina, u njima sedeti i nezavisni kandidati.\nU Mesnoj zajednici „Ivo Andrić“, prema nezvaničnim informacijama, Savet su preuzeli nezavisni kandidati, jer je pet kandidata uspelo da sakupi dovoljnu podršku građana, a ostala četiri člana biće predstavnici SNS.\nU Savetu Mesne zajednice (SMZ) „Liman“ sedam od ukupno 11 članova saveta činiće samostalni kandidati.\nSlično je i na „Limanu 3“, gde je od 11 mesta u SMZ osam pripalo onima za koje nije „agitovala“ SNS.\nIako je SNS osvojila većinu, nezavisni kandidati osvojili su mandate i u savetima u MZ „Dunav“, „Sava Kovačević“ i MZ „Sonja Marinković“.\nZa sada nema potvrđenih rezultata za ostale mesne zajednice, ali je primetna veća izlaznost u odnosu na ranija glasanja za najniži nivo vlasti.\nDugo godina Novi Sad nije imao ovako „živu“ kampanju za mesto u Savetu mesnih zajednica, a građani su se organizovali putem društvenih mreža i pozivali komšije da im pomognu da „vrate mesne zajednice“ Novosađanima.\nSNS je u kampanji nastupila „prilično snažno“, protežirajući svoje kandidate na svakom koraku.\nU izbornom danu pojedini nezavisni kandidati ukazivali su na nepravilnosti ispred biračkih mesta za koje su optužili vladajuću stranku.\nIzboriMesne zajdeniceSNSNovi Sad\n4 reagovanja na “Građani preuzeli nekoliko saveta mesnih zajednica od SNS-a”\n15. juna 2021. u 06.27\n15. juna 2021. u 13.12\nJel ovi koji su glasali za SNS nisu građani?\n15. juna 2021. u 13.36\nmesnih zajednica…..kada ćemo naučiti naš lepi srbski jezik…..\na koje mesto nije mesno nego mestna zajednica ,\nBravo novosađani , uzmite politiku u svoje ruke tako kao što ste nekada uzeli i mo-tiku i uredili sve …


Resident Evil 7 demo stigao na PC - PLAY!\nUkoliko nemate pri ruci konzolu a još od ovogodišnjeg E3 sajma ste čekali da isprobate Resident Evil 7, Capcom je mislio i na vas. RE7 demo je upravo stigao na PC, najsvežija verzija istog sa svim prostorijama i zagonetkama koje su postepeno bile dodavane.\nPC verzija demoa dolazi sa nekoliko poboljšanja sa tehničke strane pa je tako maksimalna rezolucija 3860×2160, igra podržava 144Hz i Gsync monitore, a framerate možete zaključati na 30 ili 60fps ili pustiti da igra radi na najvećem mogućem framerateu ako imate moćnu mašinu. Da Capcom ozbiljno pristupa PC verziji RE7 vidimo već sad po obilju opcija među kojima su i mogućnost gašenja chromatic aberation efekta ukoliko vam smeta efekat ”slomljenog objektiva kamere”. Takođe postoji i nekoliko opcija za podešavanje ugla gledanja (FOV), mada je maksimalna vrednost 90.\nDemo je dostupan na Steamu i teži oko 3.8GB, a puno izdanje Resident Evil 7 nas očekuje 24. januara.


Intervju - Страница 2 од 2 - Lovački saveti\nBAČKA PALANKA: TROFEJ LISICE MOMIRA BLAGOJEVIĆA NEZVANIČNO ŠESTI U SVETU\nTrofej lisice koju je odstrelio Momir Blagojević iz Bačke Palanke nezvanično je šesti u svetu što se može zaključiti po broju poena koji iznosi 26, 39. Da bi zvanično dobila ovu laskavu titulu, potrebno da bude ocenjena na nekoj od svetskih izložbi trofeja. Ovaj trofej možete videti na Izložbi lovačkih trofeja na sajmu “LORIST” u […]\nSRBISLAV STOJŠIĆ: APSOLUTNO SAM ZALJUBLJEN U SAFARI LOV\n„Lov u Africi je nešto neponovljivo i vanserijski. Budite se sa rikom lavova, a kad krenete u lov, ne znate sa kojom životinjom ćete imati bliski susret. Ne znate koja vrsta antilope će vam se pojaviti, da li ćete naići na predatora, na lava, leoparda, da li ćete imati kontakt sa gepardom, šakalom, karakalom ili […]\nKAKO IZGLEDA LOV LUKOM I STRELOM?\nLov lukom i strelom zabranjen je u Srbiji, osim „lova na krupnu divljač u ograđenim lovištima od hiljadu hektara površine”. Ipak, u nekim zemljama je dozvoljen i stoga vam prenosimo iskustvo trenera novosadskog Streličarskog kluba “NS2002” Željka Vranjevca koji je imao priliku da se upozna sa lovom lukom i strelom. Ako ste iskusan lovac vatrenim […]\nBERHARD HLUSZIK (SCI, AUSTRIJA): LOVCI ŠTITE PRIRODU I ŽIVOTINJE\n„Lovci ne idu po svetu samo da bi ubijali životinje i to želimo da objasnimo ljudima. Mi i štitimo životinje, što je najvažnija stvar“, kaže u intervjuu za Lovačke Savete Berhard Hluszik, predsednik austrijskog ogranka međunarodne organizacije lovaca Safari Club International (SCI). Hluszik je i regionalni poverenik SCI za istočnu Evropu i tako je zadužen […]


Krv daruje 400 pripadnika MUP-a Srpske (VIDEO)\n27/07/2021 | 10:51 ⇒ 12:31 | Autor: SRNA\nOko 400 pripadnika Ministarstva unutrašnjih poslova učestvuje u trodnevnoj akciji dobrovoljnog davanja krvi koja se organizuje u deset organizacionih jedinica Zavoda za transfuzijsku medicinu u Republici Srpskoj.\nDobrovoljno davanje krviFoto: RTRS\nGrupu pripadnika MUP-a koji danas daruju krv u Zavodu za transfuzijsku medicinu u Banjaluci obišli su ministar unutrašnjih poslova Dragan Lukač i direktor Policije Siniša Kostrešević.\nLukač je istakao da se pripadnici MUP-a drugi put ove godine odazivaju pozivu Zavoda za transfuziju i organizuju dobrovoljno davanje krvi.\n- Kao i prvi put, akciji se odazvalo 400 pripadnika MUP-a koji su time pokazali da su uvijek spremni priskočiti u pomoć i dati krv za sve ugrožene pacijente - rekao je Lukač novinarima.\nLukač je dodao da policija i na ovaj način pokazuju humanost i spremnost da pomogne bilo kojim kritičnim situacijama, pa i na ovakav način, dajući najdragocjeniju tečnost za spasavnje života.\nDirektor Zavoda za transfuzijsku medicinu Gordana Guzijan istakla je da su zalihe krvi svake godine u ovom periodu smanjene zbog sezone godišnjih odmora.\n- S druge strane, znamo da je u ovom periodu povećan broj saobraćajnih nesreća i povećane su potrebe za komponentama krvi. Tako da se već tradicionalno, u ovom periodu, pripadnici MUP-a odazivaju našem pozivu. Akcija je specifična jer se organizuje u svih deset gradova gdje postoje naše organizacione jedinice i krv će se usmjeravati tamo gdje bude najpotrebnija - rekla je Guzijan.\nOna je pomenula da su ovih dana organizovane i brojne akcije sa Crvenim krstom Republike Srpske, Zavodom za rehabilitaciju "Dr Miroslav Zotović", kao i sa Crvenim krstom opštine Prnjavor.\n- Nadamo se da ćemo uz ovu akciju, na koju se odazvao veliki broj pripadnika MUP-a, uspjeti da prebrodimo i ovaj krizni period - dodala je Guzijan.


Ostala mrtva na licu mesta od zadobijenih povreda, dok se lekari i dalje bore za život njenog supruga.\nKetrin Vilijams-Daning, ćerka poznatog kantri pevača Henka Vilijamsa mlađeg (71), poginula je u saobraćajnoj nesreći u Tenesiju. Imala je samo 27 godina.\nKetrin je bila najmlađa pevačeva ćerka, a nesreća se dogodila dok je bila sa suprugom Tajlerom Daningom u automobilu. U jednom trenutku, iz još uvek nepoznatih razloga, njihov džip je prvo udario u ogradu, a potom se isprevrtao.\nMlada Ketrin je ostala mrtva na licu mesta od zadobijenih povreda, dok se lekari i dalje bore za život njenog supruga.\nSa Tajlerom se venčala 2015. godine i sa njim je imala dvoje dece: Boa (5) i Odri (2). Pre samo tri dana imala je poslednju objavu na Instagramu posvećenu pokojnoj tetki, sa slikom duge iznad njene nekadašnje kuće u Alabami, a njena objava sada je preplavljena oproštajnim porukama.\nNa Instagramu je uglavnom objavljivala kako svoje, tako i porodične slike, sa suprugom i decom; 21. oktobra proslavila je 27. rođendan, a osmeh sa lica na slikama nije skidala.


Mikić je i prošle godine najbrže prešao zahtevnu seosku stazu dugu više od 4 kilometra.\nDugo mesto pripalo Toniju Zoriću iz Mostara, dok je trećeplasirani bio Nikola Vukasović iz Žakova.\nU ženskoj konkurenciji prva do cilja stigla je Mirela Babić iz Mostara, druga je Biljana Krtalić iz Nikšića, dok je treću poziciju zauzela opet Mostarka, Alma Okić.\nU konkurenciji dece, biciklista ispod 15 godina, koja su vozila na kraćoj i bezbjednijoj stazi, najbrži su bili Trebinjci\n,Marko Mijanović i Dejan Jegdić.\nNa petoj biciklističkog trci koju je organizovalo Planinarskog društvo „Vučji zub“ iz trebinja učestovalo je 47 takmičara, među kojima je petoro djece, što je najveći odziv do sada.\nTakmičari su bili iz Trebinja, Mostara, Herceg Novog i Nikšića. Pored pehara i medalja, nagrada najboljima bila je trebinjski sirac sira.\nKako ističu organizatori, cilj manifestacije nije samo afirmacija biciklizma i sporta, već i promocija hercegovačko sela, koje je opustelo, pa je zato simbolična nagrada „gruda sira“.


Predsednik Saveza vojvođanskih Mađara Ištvan Pastor pozvao vojvođanske Mađare da u velikom broju učestvuju na predstojećim parlamentarnim izborima u Mađarskoj.\nKako prenosi Panon televizija, Pastor je ocenio da sadašnja mađarska vlast (predvođena Fidesom i Viktorom Orbanom) Srbiju smatra svojim strateškim partnerom, te da je to “izuzetno važno za ovdašnje Mađare kao i one koji žive na teritoriji cele Srbije”.\nOn se nada da će nakon prolećnih izbora Mađarska i dalje imali vlast kao što je bila u proteklih sedam i po godina i da će “moći da nastave izgradnju zajedništva, što je obeležilo i dosadašnju saradnju dva partnera”.\n„Proteklih meseci smo vodili kampanju da se što više ljudi registruje na birački spisak. Kada dođe vreme onda ćemo u okviru kampanje na terenu potražiti sve vojvođanske Mađare i pomoći im da ostvare glasačko pravo. Mislim da je to maksimum koji možemo da učinimo, ostajući u zakonskim okvirima, i ne prekoračujući ih ni za milimetar, jer naš interes ne može da bude da pravilnost izbora dovedemo u pitanje”, rekao je Pastor.\nPredsednik Mađarske Janoš Ader raspisao je parlamentarne izbore u ovoj zemlji za 8. april.\nNa parlamentarnim izborima mogu da glasaju i državljani Srbije koji su stekli dvojno mađarsko državljanstvo, a po poslednjim podacima u Vojvodini je registrovano više od 60.000 birača.


Zamenik komandanta puka Azov: Ne nameravamo da se predamo – Sandzaklive.rs\nZamenik komandanta puka Azov Svjatoslav Palamar potvrdio je da je danas iz kompleksa čeličane Azovstal evakuisano 100 civila i poručio da se on i preostali branioci Marijupolja neće predati ruskoj vojsci.\nPalamar je rekao za BBC da je u bunkerima i katakombama čeličane ostalo još dosta civila i da su mnogi od njih ranjeni.\nNadamo se da će i oni moći da odu odavde, jer im je neophodna medicinska pomoć i ishrana da bi se oporavili, kazao je Palamar.\nIstakao je da ni civili, ni borci nemaju dovoljno vode i hrane, a ono što im je preostalo pokušaće da „rastegnu što je duže moguće“. Uprkos svemu, poručio je, i dalje žele da se bore i ne nameravaju da se predaju.\nDodao je da se nada da će vlasti u Kijevu i lideri drugih zemalja “uraditi sve što je moguće kako bi se puk evakuisao iz Marijupolja”.


Španski premijer u korupcionaškom skandalu - Biznis i Finansije\nHome\tVestiPolitika i društvo\tŠpanski premijer u korupcionaškom skandalu\nŠpanski premijer Marijano Rahoj upetljan je, izgleda, u korupcionašku aferu vezanu za tajne isplate “bonusa” političarima iz vladajuće partije, piše Fajnenšl Tajms.\nDa podsetimo, afera je ponovo otvorena kada je otkriveno da je bivši blagajnik partije stekao bogatstvo od 22 miliona evra na računu u švajcarskoj banci zato što je „ispod žita“ od građevinskih firmi dostavljao novčane bonuse partijskim liderima. Inače, španska ekonomska kriza proistekla je najvećim delom iz sloma nekada moćnog tržišta nekretnina u toj zemlji. Partija je pre dva dana demantovala ove navode međutim sada El Pais, najveće španske novine, tvrde da da je premijer od 1997. svake godine na tromesečnom ili šestomesečnom nivou dobijao 25.200 evra, potkrepljujući ovo dokazima – navodnom premijerovom beležnicom.\nRahoj je izdao saopštenje u kojem piše da “Narodna partija nema saznanja o pisanim dokazima koji bi utvrdili krivicu za korupciju, niti su isplate vršene preko stranke” i pozvao nezavisne revizore da ispitaju slučaj.


Parlamentu vratiti dostojanstvo, a predsedniku države dati veća ovlašćenja – NovostiDana.rs\nParlamentu vratiti dostojanstvo, a predsedniku države dati veća ovlašćenja\nSrpskom parlamentu treba vratiti dostojanstvo, a predsedniku države dati veća ovlašćenja u skladu sa legitimitetom koji mu daje to što ga gradjani biraju neposredno na izborima, ocenili su danas učesnici skupa „Predsednik Republike i Ustav Srbije“ koji je održan u Beogradu u organizaciji Fondacije Centar za demokratiju.\nPredsednik Upravnog odbora Centra za demokratiju Dragoljub Mićunović je komentarišući odluku da parlament pauzira u radu mesec dana do održavanja predsedničkih izbora ukazao da parlamentu koji je odraz volje naroda treba vratiti dostojanstvo.\n„Mi živimo u virtualnoj stvarnosti u kojoj je parlament ponižen, poniženi su i gradjani koji su izabrali poslanike, svoje predstavnike. Treba vratiti ugled i dostojanstvo parlamentu, ključnoj instituciji za demokratiju“, kazao je Miunović, nekadašnji predsednik Političkog saveta Demokratske stranke.\nProfesor na Pravnom fakultetu Univerziteta Union Tanasije Marinković ocenio je da u sadašnjem sistemu predsednik Srbije ima veliki legitimitet, ali da je patuljak u odnosu na ustavna ovlašćenja.\n„Najveće ovlašćenje mu je to što može da ne odobri usvajanje nekog zakona“, podsetio je Marinković.\nBivši sudija Vrhovnog suda Zoran Ivošević ocenio je da ukoliko je reč o ustavnim ovlašćenjima to što aktuelni premijer Aleksandar Vučić odlukom da premijersku funkciju zameni predsedničkom pada sa konja na magarca.\n„Tu nisu čista posla“, kazao je Ivošević i dodao će da će aktuelni premijer za novog čoveka na čelu vlade postaviti „nekog ko ne zvoca, ali dobro podnosi zvocanje“.\nProfesor Fakulteta političkih nauka Čedomir Čupić ukazao je na odgovornost bivšeg predsednika Srbije Borisa Tadića, koji je kako ocenjuje ojačao predsedničku funkciju odabirom slabije uticajne ličnosti, poput Mirka Cvetkovića, za premijera.\nBrankica Janković: Učesnici i učesnice izbornog procesa da poštuju zakon i iskažu toleranciju


Zvezda pred stečajem: Dug čak 62,4 miliona evra | Kamatica\nPočetna > tekst > Zvezda pred stečajem: Dug čak 62,4 miliona evra\nZvezda pred stečajem: Dug čak 62,4 miliona evra\nTekst objavljen: 17.10.2012 11:24\nNekadašnji prvak Evrope nalazi se na korak od stečaja. Dugovanja Crvene zvezde, za koja se do sada spekulisalo da iznose nešto više od 30 miliona evra, dostigla su brojku od preko 60 miliona, saznaje Blic.\nIsti izvor navodi da se zbirna dugovanja kluba sa "Marakane" povećavaju iz meseca u mesec zbog kamata, kao i da se dugovi mogu podeliti u tri kategorije - stari, aktuelni i novi.\nStari dugovi iznose 28,95 miliona evra, aktuelni 23,5, odnosno novi 10 miliona evra.\nJedna od mogućnosti je svakako prodaja igrača, ali Zvezda u ovom trenutku nema tim vredan ni trećinu svote koja se pominje kao stvaran iznos duga. Jedan od prvih koji bi mogli da odu je Nikola Maksimović, za koga je navodno menadžer Pini Zahavi već dao "kaparu".\nU stare dugove, spadaju obaveze prema javnim ustanovama, dobavljačima, sadašnjim i bivšim igračima, radnoj zajednici, drugim klubovima i menadžerima.\nAktuelni obuhvataju dug prema Agrobanci (11,5 miliona), Marfin banci (sedam miliona), Poštanskoj štedionici (dva i po miliona) i Poreskoj upravi (dva i po miliona).\nKonačno, novi dugovi (krediti) su prema OTP banci (četiri miliona), Unikredit banci (pet miliona).\nTu je i pozajmica od kontroverznog menadžera Faljija Ramadanija, koji je Zvezdi pozajmio 700.000 evra, a prema dogovoru sa upravom biće mu vraćeno milion, što znači da će crveno-beli na ime kamate dati 300.000 evra.\nStečajni postupak može da pokrene bilo koji poverilac, bez obzira na visinu dugovanja, podnošenjem zahteva za pokretanje stečajnog postupka. Sud na osnovu zahteva pokreće postupak i utvrđuje da li postoje opravdani razlozi za uvođenje stečaja.\nBlic dalje piše da je sve navedeno dokaz da je klub već u predstečajnom stanju, a razlog za to je prezaduženost, odnosno trajna nesposobnost plaćanja.\nAktuelna uprava Zvezde nije uspela da smanji dugove, već ih je naprotiv udvostručila, pa je jasno da se na "Marakani" sprema kompletna reorganizacija, odnosno odlazak aktuelnog rukovodstva.\nIpak, jasno je da bez pomoći države Crvena zvezda ne može da se izvuče iz ove situacije, ali kada se u obzir uzme generalna finansijska situacija u zemlji, jasno je da rešenja nema na vidiku.\ncrvena zvezda fudbalski klub fudbal stečaj dugovi


Pol Hil, koji je radio kao direktor leta u NASA-i i od čijih odluka su zavisili mnogi životi, otkriva nam kako ostati smiren i kada ne ide sve po planu.\nPol Hil je, nakon deset godina rada pod velikim stresom, napravio strategiju i mentalne vežbe koje su mu pomogle da prevaziđe stres. Sve je počelo 2001. godine, kada je zbog kvara na svemirskom šatlu Discovery, svojom smirenom\nreakcijom spasio sigurne smrti celu posadu Međunarodne svemirske stanice.\nBezbroj puta ljudi vođeni emocijama prvo naprave pogrešnu procenu, a zatim na osnovu nje prave korake koji čine situaciju još težom. Pored toga što se udaljavaju od pravog rešenja, ljudi čak i ne znaju da prave još veću štetu! Toga je svestan ovaj čovek, te je sastavio strategije i mentalne vežbe koje nas održavaju „na pravom putu“.\nNajbitnije je, svakako, smireno pristupiti rešavanju problema. Sve počinje kvalitetnom analizom raspoloživih podataka i dobrom međusobnom komunikacijom. Tako je i ustanovljeno da je u letelici bilo više vlage nego što treba, pa je zaključeno da je problem na sistemu za hlađenje.\nTajna leži ovde\nOvo su konkretni primeri iz prakse, koji se i danas koriste kada dođe do problema na kontroli leta.\nDa li tim ima dovoljno informacija i kako mogu da ih dobijem?\nŠta dosadašnji podaci govore o kritičnoj situaciji?\nKoji podaci se znaju a koji podaci se ne znaju?\nŠta je najgore što bi se moglo desiti?\nKoji su to koraci koje možemo napraviti, a da su sigurni po učesnike?\nHil takođe navodi da, ako se ponovo zadesimo u problemima u kojima smo već bili, treba da se setimo načina na koji smo prošli put rešili situaciju, te da ne postupamo ishitreno. Uvek se možemo prepustiti panici, ali ponekad je kasno da saznamo određeni podatak ili da reagujemo. Tako da, bolje je fokusirati se na saznanje i analizu, jer ako panika bude prva reakcija, može biti kobno po ishod.


Sindikat fudbalera » Reci ne nameštanju utakmica\nReci ne nameštanju utakmica\nFIFA i FIFPro se pridružuju snagama u\nglobalnoj kampanji za borbu protiv nameštanja rezultata utakmica\nNameštanje rezultata utakmica je globalna pretnja integritetu fudbala, kao i socijalnim, obrazovnim i kulturnim vrednostima oličenim u sportu uopšte.\nFIFA i FIFPro su posvećeni zaštiti integritet fudbala i svih članova fudbalske porodice.\nCilj kampanje je da štiti integritet fudbala, da se podigne svest od opasnosti nameštanja rezultata utakmica, da se obezbede pozitivni uzori za igrače i da se štite i obrazuju fudbaleri i svi ostali članovi fudbalske porodice o tome kako prepoznati, odupreti se i prijaviti bilo kakav pokušaj da se manipuliše rezultatom utakmica.\nCilj onog koji namešta rezultate utakmica je da se stekne sportska ili finansijska prednost kroz nedozvoljeno uticanje na rezultat ili tok igre. Da bi manipulisao ovom igrom, onaj koji namešta rezultate utakmica cilja na ljude koji su u stanju da direktno utiču na tok utakmice poput igrača, zvaničnika i administrativaca. Onaj koji namešta rezultate utakmica može vam prići na različite načine, na primer direktno ili indirektno nudeći novac ili poklone, ili pomoću podrazumevajuće pretnje ili ucene.\nNameštanje rezultata utakmica uništava samu suštinu sporta.\nBez integriteta, fudbalska igra će izgubiti svoj kredibilitet, svoje fanove i sponzore. Kada vi (pomažete) namestite rezultat meča, rizikujete doživotnu zabranu širom sveta, krivično gonjenje i kaznu zatvora.\nZaštitite sebe i integritet fudbala.\nOdolite bilo kakvom pristupu nameštanja rezultata utakmica.\nDa biste sprečili nameštanje rezultata utakmica, bitno je da prijavite svaku sumnja na korupciju. Izveštavanje će upozoriti fudbalske agencije i agencije za sprovođenje zakona i zaštitiće vas, vašu porodicu i druge ljude u fudbalu. Izveštavanje takođe odvraća one koji nameštaju rezultate utakmica od daljih pristupa.\nIzvestite nekoga nekome kome verujete i ko je u stanju da uradi nešto: vaš trener, sindikat vaših igrača, oficir za integritet, FIFA bezbednost ili lokalnu policiju. Ako postoji opasnost za vas ili bilo koje drugo lice kojima je ugrožen je život ili fizička bezbednost, onda odmah obavestite odgovarajući policijski organ.\nSvim primljenim informacijama će se ispravno i odmah rukovati, biće tretirane uz strogu tajnost i koristiti isključivo u svrhe zaštite integriteta fudbala.\nnameštanju rezultata utakmica\n– vaš sindikat\n– FIFA Security division


Goran Popović: Akreditacijom laboratorije korisnici će mnogo brzo dobijati rezultate, a naša služba će uštedeti - Pirot Plus Online\n14. jun 2021. 10:08 Privreda Pirot Plus Online\nKako je u nedavnom razgovoru za portal Plus online, rekao Goran Popović, direktor Poljoprivredne savetodavne stručne službe Pirot, utoku je pripremanje laboratorije za ispitivanje kvaliteta zemljišta za postupak akreditacije. Ovaj postupak traje dugo i iziskuje velika novčana sredstva, a konačan ishod zavisi i od stručnjaka koji će vršiti procenu opremljenosti laboratorije i kadrovske spremnosti službe.\nPopović dodaje i da će se od 2023.godine menjati Zakon o poljoprivrednom zamljištu pa da će sva poljoprivredna gazdinstva koja koriste subvencije od Ministarstva poljoprivrede, morati uredno da vrše kontrolu plodnosti njiva, voćnjaka i vinograda, što je još jedan od razloga za akreditovanom laboratorijom.\nPoslednej tri godine, naše Poljoprivredno savetodavna služba ne radi analize koje su plaćene od strane Ministarstva, već se samo uzimaju uzorci. Analize radi služba iz Kraljeva, pa će se akreditacijom dosta uštedeti u tom pogledu, a tada ni proljoprivredni proizvodjači neće čekati po par meseci na rezultate.


PRVO KOLO VIMBLDONA: Novak Đoković igraće protiv Nemca Filipa Kolšrajbera! • HAPPYTV.RS\nPRVO KOLO VIMBLDONA: Novak Đoković igraće protiv Nemca Filipa Kolšrajbera!\nNovak Đoković igraće protiv Nemca Filipa Kolšrajbera u prvom kolu Vimbldona, a taj meč je na programu u ponedeljak u 14h na Glavnom terenu.\nĐoković je nadigrao Nemca 6:3, 6:0 u osmini finala Mastersa u Rimu pre nekoliko nedelja, a pre toga i u Monaku 6:3, 4:6, 6:4, dok ga je Kolšrajber savladao u Indijan Velsu 6:4, 6:4.\nSrbin se nalazi u suprotnoj polovini "kostura" na Vimbldonu od Rafaela Nadala i Rodžera Federera.\nTo znači da najbolji teniser sveta sa svojim najvećim rivalima može da se sretne tek u finalu turnira.\nĐokovićev potencijalni rivali u drugom kolu su Denis Kudla i Malek Džaziri, a u trećoj rundi bismo mogli da imamo srpski derbi jer bi mogao da se sretne sa Dušanom Lajovićem.\nU eventualnom četvrtfinalu se očekuje da igra protiv Gaela Monfisa ili Danila Medvedeva, dok je najzvučnije ime koje bi moglo da se nađe na Đokovićevom putu u četvrtfinalu Stefanos Cicipas.\nNajteže prepreke u Đokovićevom delu kostura su Aleksandar Zverev i četvrti nosilac Kevin Anderson, koji su potencijalni rivali u polufinalu turnira.\nOstali srpski teniseri – Dušan Lajović će u prvom kolu igrati sa Poljakom Hubertom Hurkačem, Laslo Đere na startu Vimbldona igra sa Gvidom Andreocijem, rival Janku Tipsareviću biće Jošihito Nišioka, a Miomir Kecmanović će se sastati sa Robertom Karbaljesom Baenom.\nDrugi nosilac Rodžer Federer će u prvom kolu igrati protiv Lojda Herisa iz Južne Afrike, a potencijalni rivali u drugom kolu su mu DŽej Klark i Noa Rubin.\nKasnije bi mogao da se sretne sa Lukom Pujem u trećem kolu, Bornom Ćorićem ili Dijegom Švarcmanom u osmini finala, Keijem Nišikorijem ili Džonom Iznerom u četvrtfinalu, a onda se ukršta sa putom Rafaela Nadala i Dominika Tima.\nTreći favorit Rafael Nadal kreće od Japanca Juičija Sugite, a potencijalni rivali u narednim rundama su Nik Kirjos u drugoj, Denis Šapovalov u trećoj, Marin Čilić u osmini finala, Dominik Tim i Fabio Fonjini u četvrtfinalu, a onda se ukršta sa Federerovim delom žreba.\nJedan od favorita iz drugog plana je Dominik Tim, kojem je žreb doneo Sema Kverija u prvom kolu, dok bi u trećoj rundi mogao da se sretne sa Đereom.


NOVI ASFALT u naselju Magarice – inmedia.ba\nNOVI ASFALT u naselju Magarice\n0 24 Jula, 2020 15:08\nOpćina Sanski Most zajedno sa mještanima naselja Magarice, koje se nalazi na području Mjesne zajednice Zdena, u narednom periodu planira realizaciju nekoliko infrastrukturnih projekata kojima se nastoji poboljšati cestovna infrastruktura, i time stvoriti bolji uslovi za život u ovom prigradskom naselju.\nZajedničkom saradnjom općine i mještana u planu je asfaltiranje više dionica lokalnog puta koji prolaze ovim naseljem u dužini od nekoliko kilometara.\nTim povodom mještane su danas posjetili predstavnici lokalne vlasti kako bi razgovarali o narednim aktivnostima vezanim za realizaciju dogovorenih infrastrukturnih projekata.\nProjekti bi se najvećim dijelom finansirali sredstvima sa federalnog nivoa, a kako je ovom prilikom potvrdio zastupnik u Parlamentu Federacije BiH, Asim Kamber, Federalna vlada je u tekućoj godini već izdvojila neophodna sredstva, dok će preostali dio obezbijediti općina Sanski Most i mještani.\nRadi se o lokalnom putu koji je prvi put presvučen slojem asfalta, što su više godina inicirali mještani, a koji su zajedno sa općinom učestvovali u realizaciji ovog projekta. Mještanin Petar Vukić je istakao zadovoljstvo pomenutim radovima, te je uputio zahvalnost svojim komšijama koji su dali doprinos u realizaciji ovog projekta, kao i općini koja je osigurala dio finansijskih sredstava, te Općinskom komunalnom fondu koji je učestvovao u implementaciji projekta.\nOvo je samo jedan u nizu projekata koji se u posljednje vrijeme implementira na području Mjesne zajednice Zdena, u koju je posljednjih nekolko godina uložen značajan iznos finansijskih sredstava u izgradnju i obnovu komunalne infrastrukture.\nKLANJANA DŽUMA NAMAZ NA MUSALLI U DONJEM KAMENGRADU


Mesto okupljanja najvećih kreatorskih imena - III veče 48. Perowoll Fashion Week-a u znaku autorske mode\nU nastavku programa 48. Perwoll Fashion Week-a, treće veče prestižne modne manifestacije održano je na dobro poznatoj art lokaciji – u Muzeju grada Beograda, a obeleženo je brojnim revijama autorske mode. U prvom delu večeri, predstavljene su kolekcije etabliranih dizajnera, kao što su Milena Radović, Tara Katarina, Moda Mia by Maja Radosavljević, a nakon kratkog predaha, program treće večeri nastavljen je u istom maniru – prezentacijom novih kolekcija poznatih dizajnerskih imena poput Dejane Momčilović, Lily Tejlor, Vesne Kracanović i Peđe Nerića.\nTara Katarina je premijerno prikazala kolekcije “Butterfly – Save the Beauty”, kojom pokušava da utiče na svest o čijenici da naredne generacije, ako nesto ne učinimo, nece biti u prilici da ikada vide leptire, kao što ni većina ljudi danas nikada nije videla svice.\nPoslednjih 20 godina, po zvaničnom izveštaju “EU Envirometl Agency”, 50% leptira je nestalo svuda u svetu zbog zagađenja.\nSpecijalni gost revije bio je internacionalni muzički producent, pevač i autor Jimmie Wilson, zvezda i izvođač Frankfurtskog Fashion Week-a.\n“ECO” NIJE “FAKE” naziv je kolekcije Maje Radosavljević. Prikazana zimska kolekcija nosi simboličan naziv, jer su predstavljeni komadi protkani detaljima “eko” kože i krzna, a nekonvencionalnim krojevima čine unikatni izraz modela i prikazuju kako industrijski materijal, umesto “fake”, postaje originalan.\nKolekcija sadrži kapute asimetričnih formi, kaftane, pantalone, suknje i jakne prefinjenih i skladnih linija, inspirisane rock pravcem 80-tih. Prožimaju se momenti srednjovekovne mode i urbanog industrijskog dizajna, izbalansirani zajedničkim detaljima koji menjaju izraz u pomalo buntovnički, što “Moda Mia” stil čini prepoznatljivim.\nInspiracija kolekcije „My private space“ je potreba žene za promenom i stvaranjem svog privatnog svemira, prostora i vremena usklađenog sa njenim željama i potrebama. Forma modela, slojevitost, asimetrija, volumen, kao i prisustvo boje ili ne, materijali poput vune, svile, pamuka i brokata, dozvoljavaju mogućnost izbora da izrazi svoju uvek prisutnu dvojnost, muški ili ženski princip koji u datom trenutku dominira.\nU nastavku programa kolekcije su predstavili Dejana Momčilović, Lily Tailor, Vesna Kracanović i Peđa Nerić\nDejana Momčilović je studirala modni dizajn na prestižnoj Akademiji lepih umetnosti u Antverpenu u Belgiji. Modom se bavi dugi niz godina i redovno prezentuje kolekcije na Beogradskoj nedelji mode.\nZa Lily Tailor inspiracija za kolekciju zima 2021/22, je potraga za skladom kroz svedenost u boji i formi, kao i želja da se ženska figura vrati u prvi plan i istakne ženstvenost.\nLily Tailor je modni brend iza kog stoji dizajnerka Ljiljana Joksović Mutić, koju inspiriše remećenje očekivanog sklada, ustaljenih formi, pomeranje granica, a sve to uklapa u svoje kolekcije.\nVesna Krcanović predstavila je svedenu elegantnu kolekciju. Forma modela, slojevitost, asimetrija, volumen, kao i prisustvo boje.\nKolekcija “Fuga” (Bekstvo), sezona jesen – zima 2021/2022, inspirisana je okolnostima u kojim živimo već duže vreme, dok svako od nas na svoj način želi da pobegne od toga. Ovom kolekcijom dizajner u mislima beži na ulice i trgove Milana. Crna kao dominantna boja u kolekciji, kombinuje se sa cinober-crvenom, pink i ljubičastom.\nSumirajući utiske, posebno oduševljenje publike izazvale su kolekcije prikazane druge večeri kada su se ljubiteljima mode predstavili dizajneri čiji rad prati Beogradska nedelja mode duži niz godina, a to su SestreS, Djordje Baščarević i Hanuschka, kao i studenti modnog dizajna Accademia-e del Lusso.\nSestreS kolekcijom „Deﬁnisanje pejzaža“ estetskog, društvenog, intimnog, psihološkog su tendencije koje su vidljive u kontinuitetu još od kolekcije „Svojeručno“. Životni pejzaž se menja, pročišćava, svedeniji je. Izbori su lepota, jednostavnost, snaga, autentičnost.\nNova kolekcija Đorđa Baščarevića, ispituje granice nosivosti u domenu muškog odevanja dodavanjem nestandardnih elemenata kako u odabiru materijala, tako i u načinu stilizacije. One ne karakterišu u potpunosti sezonu jesen/zima, te obuhvataju odevne predmete za širi vremenski period. Pored standardnih materijala kao što su puplin, keper, viskoza, pletenine, prisutni su i neki novi, ne tako tipični za mušku modu, kao što su mrežica, lame i perje, koji razbijaju stroge muške krojeve i forme i uvode celokupnu kolekciju u jedan prefinjen, lirski manir.\nKolekcija „Identité“ i Hanuschka oslikava duboku povezanost dizajnerke sa Bosnom i Hercegovinom, zemljom njenog porekla. Njena veština izrade i prepoznatljiva estetika izgrađena je na bosanskim simbolima, motivima i običajima. Uzorci inspirisani tradicionalnim nošnjama, velike livade poljskog cveća i odvažni krojevi lokalnog patrijarhata, ono su što kolekciju čini tako jedinstveno odvažnom.\nAccademia del Lusso, italijanska škola mode i dizajna otvorena je 2005. godine sa jasnim ciljem da stvori obrazovne profile neophodne u sektorima dizajna, marketinga, menadžmenta, mode i komunikacije.\nAkademija vrednuje kreativnost i senzibilitet svojih studenata, ali im pruža i praktično obrazovanje koje im omogućava postizanje vodećih pozicija na tržištu.\nNa 48. Perwool Fashion Week-a svoje diplomske kolekcije predstavili su studenti završne godine Martina Malobović, Neda Petrović, Ana Matić, Brankica Klaić, Natalija Trivanović Lučić i David Žmukić pod mentorstvom profesora Lidije Jovanović, Vesne Matijević i Tanje Jovičić.\nUz punu podršku Perwolla, našeg dugogodišnjeg partnera, manifestacija nam od 20. do 29. novembra donosi veoma dinamičan raspored revija, stručnih panela i diskusija, kao i veoma bogat art program. Program će biti realizovan na više gradskih lokacija, pre svega u muzejskim prostorima, ali i omiljenim destinacijama modnih sladokusaca, u šoping centrima UŠĆE, BEO i Mercator. Značajan deo programa biće predstavljen i online preko digitalnih kanala Beogradskog Fashion Weeka.


Kim gađao Južnu Koreju, odjekivali pucnji\nSeverna Koreja ispalila je danas neidentifikovani projektil preko granice sa Južnom Korejom, a južnokorejska vojska je saopštila da je ispalila pucnje upozorenja u pravcu tog objekta, javljaju agencije. Rojters navodi, pozivajući se na neimenovanog… »\nEvakuisan let Dubai-London\nKompanija "Virdžin atlantik" saopštila je da je avion na liniji Dubai-London evakuisan pre poletanja zbog bezbednosne pretnje. U saopštenju se navodi da su putnici privremeno evakuisani na Međunarodnom aerodromu u Dubaiju zbog dodatnih bezbednosnih… »\nAleksandra će ovim potezom razbesneti Ljubu! (VIDEO)\nAleksandra je šokirala sve kada se zagrlila i izljubila sa stricem, i tako stavila tačku na njuihove brojne sukobe. U “Parovima” se retko dešavaju velika iznenađenja, ali kada su se pred svima, i to još uz suze i osmehe, pomirili Aleksandra i… »


ZLOUPOTREBE BIVŠEG SINDIKALCA U NPCG - Sindikat uprave i pravosuđa Crne Gore\nZLOUPOTREBE BIVŠEG SINDIKALCA U NPCG\nSindikat uprave i pravosuđa pozvao je direktoricu Javnog Preduzeća Nacionalni Parkovi Crne Gore (JPNCG), Azru Vuković, da ispita na koji način se raspodjeljuje sindikalna članarina u tom preduzeću, koja, kako su kazali, nije u saglasnosti sa zakonskim normama.\nPredsjednik Sindikata, Nenad Rakočević, ocijenio je da sindikalizam, odnosno generalno sindikat u Crnoj Gori, nije mnogo poštovan i na cijeni.\nGlavni razlog za to su, kako smatra, pojedinci iz prošlosti, a i sadašnjosti, koji su zloupotrebljavali poziciju, radili nezakonite stvari ili bili pasivni, letargični i nijesu radili svoj posao kako treba.\n"Nažalost, takvih primjera imamo i danas", naveo je Rakočević u saopštenju.\nPrema njegovim riječima, primjer zloupotreba postoji u JPNCG, gdje je njihovom predsjedniku Sindikata mandat istekao 2012. godine.\n"On je nezakonito raspolagao potpisom, pečatom, funkcijom i još mnogo čim drugim sve do skoro", kazao je Rakočević.\nKako je rekao, nelegitimni predsjednik je, kada su se zaposleni organizovali i sami inicirali pokretanje izbora, organizovao formiranje novog sindikata gdje je prvi potpisao pristupnicu, a, sa druge strane, ugasio nezakonito žiro račun i ušao u proceduru gašenja starog letimnog sindikata.\n"Isti bivši predsjednik je obmanom i lažima davao zaposlenima pristupnice za novoformirani sindikat govoreći da je je u pitanju stari. Takođe služeći se obmanama, lažima i prevarama zloupotrijebili su delegate koji su regularno izabrani u proceduri izbora smjene starog nelegitimnog predsjednika", naveo je Rakočević.\nOn je rekao da je grupa zaposlenih koja se obratila za pomoć Sindikatu uprave i pravosuđa podnijela prijave i pokrenula zakonsku proceduru za ispitivanje finansijskog poslovanja bivšeg predsjednika zbog sumnji u finansijske malverzacije i nepostojanje dokumentovanog pokrića.\nRakočević je najavio da će i Sindikat na čijem je on čelu podnijeti prijavu zbog nezakonitog raspolaganja sredstava članarine od bivšeg predsjednika Sindikata, čim dobije precizne podatke koji su traženi od Vuković.\n"Pozivamo Vuković da dobro vodi računa o nezakonitim stvarima koje se dešavaju pod krovom kuće na čijem je ona čelu i da ispita na koji način se vrši raspodjela članarine, jer trenutno nije u saglasnosti sa zakonskim normama", poručio je Rakočević.\nOn je saopštio da će o svemu ovome biti obavješteno nadležno Ministarstvo i tražiće se njegova reakcija ukoliko se stvari ne dovedu zakoniti red.\nRakočević je rekao da problem imaju i zaposleni u Upravi za imovinu, gdje je prosječna visina ličnog dohotka 240 eura.\nKako je kazao, taj novčani problem ne bi bio toliko interesantan da oni državni funkcioneri koji su sebi prošle godine Zakonom o zaradama uvećali zaradu i do 90 odsto, nijesu svakodnevno u kontaktu sa tim zaposlenima.\n"Kada im isti donesu kafu i sok, što inače rade svakodnevno kao dio radnih obaveza, neka ih pogledaju u oči i pitaju kako je to živjeti od vazduha, jer 240 eura nije dovoljno ni za vazduh, a sada im se još oduzima i minuli rad", naveo je Rakočević.\nOn je upitao te državne funkcionere "da li imaju osjećaja, razumiju li probleme koji ovi ljudi imaju i da li misle da im se treba uvećati ova bijedna plata što hitnije, jer su im to i obećali prošle godine kao prioritet".\nDatum objave: 18/02/2017 | pregleda članka: 312\nZLOUPOTREBE BIVŠEG SINDIKALCA U NPCG Sindikat uprave i pravosuđa Crne Gore


Tokom proteklih godinu dana Crna Gora je ostvarila veoma zapažen napredak u ispunjavanju mjerila za otvaranje pregovaračkih poglavlja u oblasti poljoprivrede, ocijenili su predstavnici EK u Briselu na osmom sastanku Pododbora za oblast poljoprivrede i ribarstva.\nPredstavnici Ministarstva poljoprivrede i ruralnog razvoja predstavili su konkretne rezultate u oblastima poljoprivrede i ruralnog razvoja, bezbjednosti hrane, veterinarske, fitosanitarne politike i ribarstva koji su postignuti od prethodnog, sedmog po redu, sastanka Pododbora koji je održan u Podgorici oktobra 2014. godine.\nSastanak u Briselu otvorili su generalni direktor Direktorata za ruralni razvoj u Ministarstvu poljoprivrede i ruralnog razvoja Darko Konjević i zamjenik šefa Jedinice za Crnu Goru u Generalnoj direkciji za susjedsku politiku i pregovore o proširenju Tomas Haglajtner.\nKonjević je informisao zvaničnike Evropske komisije iz generalnih direktorata za proširenje, poljoprivredu, bezbednost hrane, ribarstvo i unutrašnje tržište da su ispunjena sva mjerila za otvaranje za pregovore poglavljima poljoprivrede, odnosno da su urađene i usvojene tri strategije, tri akciona plana, sprovedena kategorizacija objekata u poslovanju sa hranom, pripremljeno i usvojeno 12 zakona, usvojen IPARD program za Crnu Goru, pripremljena akreditacija za IPARD agenciju.\nOn je naglasio i da su u protekloj godini nastavljeni pozitivni trendovi u poljoprivredi, rast učešća poljoprivrede u bruto društvenom proizvodu Crne Gore, rast spoljnotrgovinske razmjene poljoprivrednih i prerađenih proizvoda, itd.\n"U protekloj godini kroz usvajanje Strategije razvoja poljoprivrede i IPARD programa, obezbijeđeno je i 39 miliona eura bespovratnih sredstava, čija će implementacija početi već od naredne godine", naveo je on.\n"Treba reći da su ovo značajna i zahtjevna poglavlja, ali da isto tako pružaju brojne mogućnosti za crnogorske poljoprivrednike, ribare i prerađivače u mnogim oblastima. Stoga, postoji veoma praktikčna i konkretna korist na kraju ovog veoma efikasnog rada koji je na djelu", naglasio je Haglajtner.\nGeneralni direktor za IPARD plaćanja u Ministarstvu poljoprivrede, Blagota Radulović, istakao je da je slanjem akreditacionog paketa Evropskoj komisiji Crna Gora napravila ključni korak ka korišćenju IPARD sredstava.\n"Time su stvoreni uslovi za priliv investicija u crnogorsku poljoprivredu u iznosu od 100 miliona eura do 2020. godina", rekao je on.\nNaveo je da je u okviru Direktorata za IPARD plaćenja uspostavljen sistem kontrola koji je istovjetan uporednim sistemima koje koriste države članice EU.


Oslobodjenje: Vučić spinuje o Crnoj Gori kad se saznalo za veze mafijaških klanova i SNS\nBeta 15. februara 2021. 15:00\nLider pokreta Oslobodjenje Mladjan Djordjević ocenio je danas da predsednik Srbije Aleksandar Vučić „spinuje o Crnoj Gori“ u danima kad su, po njegovim rečima, izašle na videlo veze crnogorskih kriminalnih klanova sa Srpskom naprednom strankom.\nOdbacio je kao „gnusnu laž“ Vučićevu tvrdnju da je „saveznik“ crnogorskog predsednika Mila Djukanovića.\nDjordjević je naveo da ga je Vučić u sinoćnoj emisiji na televiziji Pink doveo u vezu sa Djukanovićem na osnovu fotografije snimljene 2006. godine na Cetinju povodom dodele ruskog Ordena Andreja Prvozvanog tadašnjem mitropolitu crnogorsko-primorskom Amfilohiju.\n„Na originalnoj fotografiji upravo mitropolit Amfilohije sedi sa desne strane od Djukanovića, što je ovde tendenciozno isečeno“, naveo je Djordjević povodom fotografije na kojoj je u blizini crnogorskog predsednika.\nDodao je da Vučić „sa režimom Mila Djukanovića održava brojne političke, poslovne i kriminalne veze“.\n„Uostalom, Beba Popović im je zajednički savetnik. Upravo je Vučić na sve načine pokušao da opstruira formiranje nove vlade u Crnoj Gori i da spase svog partnera Djukanovića. Zajedno su vodili koordinisanu kampanju protiv pokojnog mitropolita Amfilohija, a isto sada čine sa episkopom Joanikijem“, naveo je predsednik pokreta Oslobodjenje.


Razvoj seoskog turizma u Vrnjačkoj banji - Bizlife.rs\nRazvoj seoskog turizma u Vrnjačkoj banji\n19:17 Vrnjačka banja, 29/12/2011\nUdruženje novinara za poljoprivredu „Agropress“ i „Dunav osiguranje“ nastavljaju uspešnu saradnju u edukaciji žena na selu. Na četvrtoj zajedničkoj radionici održanoj u Vrnjačkoj Banji 24. decembra, osnovna tema bila je razvoj seoskog turizma.\n„Seoski turizam omogućava gradskom čoveku da oseti slobodu prostora, proširi svoje znanje vezano za prirodu i život na selu. Upravo takva kombinacija slobodnog prostora, ljudi koji na selu žive i samog sela, daje mogućnosti za dobar turistički proizvod“, istakla je Jasmina Nikitović-Stojičić, urednik emisije Znanje-imanje i menadžer ovog projekta.\nDa je seoski turizam kvalitetan turistički proizvod i da ima dobar tržišni potencijal, govori i činjenica da Svetska turistička organizacija Srbiji preporučuje razvoj seoskog turizma. Planina Goč, blizina banjsko-lečilišnog centra Vrnjačka Banja, kao i činjenica da se upravo ova banja nalazi na prvom mestu kod domaćih turista ali i u vrhu po posećenosti stranih turista, daju dobru osnovu za ratmišljanje o razvoju ovakve vrste ponude u ovom kraju.\nProjekat „Preduzetnice u agrobiznisu“ kao osnovnu ideju ističe jačanje položaja žene, ali i promovisanje njenog uticaja na ekonomsko osnaženje i motivaciju porodice za ostanak na selu. U saradnji sa lokalnom samoupravom, predstavnicima Stručne poljoprviredne službe Kraljevo kao i predstavnicima „Dunav osiguranja“, filijala Kraljevo, polaznici radionice su imali priliku da usvoje znanja iz oblasti izrade biznis plana, ali i da sa stručnjacima porazgovaraju na temu osiguranja i unapređenja sopstvene poljoprivredne proizvodnje.


U okviru konkursa Javno zastupanje u lokalnim zajednicama podržano 10 organizacija\nHome»Glasno i jasno o EU»Aktivno»U okviru konkursa Javno zastupanje u lokalnim zajednicama podržano 10 organizacija\nBy Tatjana Đukić 30/09/2017 Updated: 23/01/2018 Nema komentara1 Min Read\nOdbor za donacije Trag fondacije odlučio je da u okviru programa Javno zastupanje u lokalnim zajednicama, bude podržano 10 organizacija civilnog društva, koje su nakon uspešno završene edukacije podnele finalne predloge projekata. Za realizaciju odabranih projekata obezbeđena je i finansijska podrška u ukupnom iznosu od 5.386.966,00 dinara.\nU okviru konkursa podržane su sledeće organizacije: Asocijacija Duga iz Šapca, Somborski edukativni centar, Udruženje “Porečje” iz Vučja, Udruženje građana “Nauči me” iz Niša, Odbor za ljudska prava iz Bujanovca, Udruženje “Da se zna!” iz Beograda, Omladina JAZAS-a iz Kragujevca, Centar za socijalno preventivne aktivnosti GriG iz Beograda, Centar za proizvodnju znanja i veština iz Novog Sada, i Odbor za ljudska prava iz Niša.\nPodržanih 10 organizacija realizovaće svoje kampanje javnog zastupanja u svojim lokalnim zajednicama u periodu od novembra 2017. do novembra 2018. godine.\nProgram Javno zastupanje u lokalnim zajednicama Trag fondacija realizuje se u okviru projektu „Glas zajednice o EU integracijama – Podsticaj dijalogu OCD i lokalnih vlasti oko javnih politika”, uz finansijsku podršku Delegacije Evropske unije u Srbiji.\nRezultati konkursa Javno zastupanje u lokalnim zajednicama Raspisan konkurs Javno zastupanje u lokalnim zajednicama Obrazovanje za sve – do prve arhitektonske barijere Glasovi lokalnih zajednica – Za EU po meri građana\nEU EUglasno EUjasno Evropska unija Glasno i jasno o EU Javno zastupanje u lokalnim zajednicama konkurs


U Avganistanu udvostručen broj poginulih policajaca - Grad Prijepolje\nGrad Prijepolje > Vesti > Svet > U Avganistanu udvostručen broj poginulih policajaca\nU Avganistanu udvostručen broj poginulih policajaca\nBroj poginulih policajaca u Avganistanu udvostručen je ove godine, nakon što je NATO predao odgovornost za bezbednost loše opremljenim lokalnim snagama sa veoma malo borbenog iskustva za borbu protiv talibana.\nSkoro 12 godina nakon što su koalicione snage napale Avganistan, veliki delovi teritorije su i dalje čvrsto pod kontrolom talibana i avganistanske snage oslanjaju se na podršku iz vazduha stranih snaga, posebno u udaljenim oblastima.\nVozila lokalnih snaga laka su meta za bombe postavljene kraj puta.\nAvganistanska vlada, radi održavanja morala, do sada nije objavljivala broj žrtava među lokalnim snagama.\nMeđutim, u današnjem govoru novi avganistanski ministar unutrašnjih poslova Imer Daudzaj rekao je da su od marta poginula 1.792 policajca, uglavnom od eksplozija bombi postavljenih kraj puta.\nVeliki broj žrtava među policajcima izaziva pitanje o sposobnosti avganistanske vlade da se bori protiv talibana nakon što se strane snage potpuno povuku iz Avganistana krajem 2014. godine.\nNATO planira da nakon 2014. godine u Avganistanu zadrži manji broj vojnika u misiji obuke i savetovanja.


Citroen-DS4 proglašen za najljepši auto godine - Vijesti.me\nCitroen DS4, drugi model u DS liniji, proglašen je za "Najljepši automobil godine" sa više od 60.000 glasova web korisnika u 62 zemlje! Nagrada je uručena\nFrederiku Banzetu, generalnom direktoru Citroena, na zvaničnoj ceremoniji 26. Medjunarodnog festivala automobila 27. januara.\nUz ovo priznanje javnosti, žiri sačinjen od ličnosti iz svijeta dizajna, sporta, kulture i medija, koji je bio posebno formiran za festival, proglasio je DS4 i za "Najljepši enterijer" nagradu, razlikujući kvalitet i Citroena DS4 i DS-linije u cjelini.\nCitroen DS4, predstavljen na Sajmu automobila u Parizu u oktobru 2010, još je dalji dokaz Citroenovog brenda "Kreativ tehnolodži". Ona u potpunosti poštuje filozofiju DS u skladu sa potvrdjenim stavom o stajlingu, senzacionalnom vožnjom i arhitekturom.\nnajljepše auto godine 2010


RT: Gvozdeni marš - Putin izvšrio smotru na najvećim vojnim manevrima u modernoj istoriji Rusije\nIzvor: Vostok.rs, 13.Sep.2018, 12:33\nPredsednik Putin izvšrio je smotru trupa, te prisustvovao vojnoj paradi na kojoj su učestvovale ruske, kineske i mongolske snage. Avioni, tenkovi, oklopna tehnika, pešadija i avijacija prodefilevovali su na poligonu za obuku "Cugol" u Sibiru. Parada je bila deo manevara "Vostok 2018", najvećih u modernoj istoriji Rusije. Slični manevri poslednji put su održani 1981. godine u Sovjetskom Savezu.\nRuski predsednik Vladimir Putin stigao je u četvrtak kako bi prisustvovao glavnom delu manevara "Vostok 2018" , u kojima su ruske, kineske i mongolske snage uvežbavale odbrambene i ofanzivne operacije. Na vežbama su bili uključeni brojni tenkovi, teška artiljerija, raketni sistemi, borbeni avioni, kao i hiljade vojnika i oficira.\nPredsednik Putin je otvarajući veliku paradu na poligonu "Cugol", pohvalio pripadnike vojske zbog uspešno izvedenih vežbi. Ponovio je, međutim, da prikaz vojne moći nije usmeren protiv bilo koga, jer Rusija traži "konstruktivno partnerstvo".\nSmotra trupa započela je lakim oklopnim džipovima koji su nosili ruske i kineske zastave, a zatim su četiri borbena aviona proletela iznad poligona.\nSledeli su ih desetine ruskih borbenih oklopnih vozila i oružja, naročito, tenkovi T-72B3, borbena oklopna vozila BMP-3 i BTR-80, kao i destantno vozilo BMD-4M, te oklopna vozila "Tigar" i "Tajfun".\n© Alexei Nikolsky / Sputnik / RT\nKada se završila parada, predsednik Putin je dodelio medalje ruskim i kineskim oficirima koji su se istakli tokom manevara.\nPredsednik Putin se obratio vojnicima i rekao da je njihov dug pred otadžbinom da brane suverenitet, bezbednost i nacionalne interese, a ako je potrebno i da podrže saveznike.\n"Vostok 2018" su najveći manevri koje je Rusija održala u poslednje četiri decenije. Na manevrima učestvuju i trupe iz Rusije, Kine i Mongolije koje su razvijale svoje veštine u konvencionalnom ratu na istoku Rusije. Ruska mornarica je takođe učestvovala u manevrima u Japanskom, Beringovom i Ohotskom moru.\nNa vežbi učestvuje oko 300.000 ruskih vojnika, uključujući 6.000 pripadnika desantnih snaga, preko 1.000 aviona, helikoptera i bespilotnih letilica, oko 36.000 tenkova i druge oklopne tehnike, kao i 80 borbenih i pomoćnih brodova. Da bi osiguralo punu transparentnost, Ministarstvo odbrane Rusije pozvalo je 87 posmatrača iz 57 zemalja da prisustvuju vežbama.\nVostok.rs: Završena prva faza manevara „Vostok 2018“\nVesti-online.com: Putin: Uništeni neprijatelji, sve izvedeno na najvišem nivou


ON ĆE PRESUDITI NARKO BOSU! Određen novi sudija u postupku protiv Šarića - ima dve mogućnosti | Najnovije vesti - Srbija danas\n18.08.2021. • 17:04 Srbija Danas/Politika\nON ĆE PRESUDITI NARKO BOSU! Određen novi sudija u postupku protiv Šarića - ima dve mogućnosti\nOn je, kako je rečeno u Apelacionom sudu, za sudiju izvestioca određen metodom slučajnog odabira sudije.\nSretko Janković, sudija Apelacionog suda u Beogradu, određen je za sudiju izvestioca u ponovljenom drugostepenom postupku po žalbi na presudu kojom je Darko Šarić osuđen na 15 godina zatvora, a koju je Vrhovni kasacioni sud ukinuo i vratio na ponovo odlučivanje.\nZamolila da joj pričuva ćerke on ih NEPRIMERENO DODIRIVAO: Branio se da se šalio sa decom i da ih je milovao kao deda\nPOLICIJA PRONAŠLA MARIHUANU KOD MUŠKARCA U VRBASU: Određeno mu zadržavanje\nOn je, kako je rečeno u Apelacionom sudu, za sudiju izvestioca određen metodom slučajnog odabira sudije s obzirom na to da su se od postupanja u ovom predmetu izuzele sudije Milomir Lukić i Bojana Paunović, koji su bili članovi veća u prvom žalbenom postupku.\nUpravo učešće ovo dvoje sudija Apelacionog suda u drugostepenom postupku bio je razlog što je Vrhovni kasacioni sud (VKS), 22. aprila ukinuo pravosnažnu presudu kojom su Šarić i ostali okrivljeni za šverc narkotika bili osuđeni na dugogodišnje zatvorske kazne.\nNaime, kako je po ukidanju presude naveo VKS, sud je utvrdio da je drugostepenom presudom učinjena bitna povreda odredaba postupka, jer su u procesu donošenja presude povodom izjavljenih žalbi učestvovale sudije koje su zbog ranijeg odlučivanja o produženju pritvora imale izražen stav o postojanju opravdane sumnje da je Šarić izvršio krivično delo.\n- Ta procesna uloga sudija predstavlja osnov za njihovo obavezno izuzeće od odlučivanja u postupku po žalbama na prvostepenu presudu - saopšteno je iz VKS-a posle odluke o ukidanju pravosnažne presude Šariću.\nNakon što se odrede svi članovi sudskog veća, a što će, kako se nezvanično saznaje, biti uskoro urađeno, treba očekivati i zakazivanje suđenja.\n- Sudije Lukić i Paunović su, odmah nakon odluke VKS, predsedniku Apelacionog suda podnele zahtev za izuzeće što je on prihvatio. Umesto Lukića, koji je bio izvestilac u prvom postupku protiv Šarića, imenovan je Janković - rečeno je u Apelacionom sudu.\nČlanovi veća koji budu postupali u predmetu protiv okrivljenih za šverc kokaina po zakonu će imati dve mogućnosti: da prvostepenu presudu potvrde ili preinače.\nRadoslav Baćović, jedan od Šarićevih advokata, ocenio je ranije da je presuda VKS doneta u skladu sa našim pozitivno pravnim propisima, praksom VKS, te odlukama Ustavnog suda i Evropskog suda za ljudska prava, kao i u skladu sa Evropskom konvencijom za zaštitu ljudskih prava i sloboda.\n- Zato sam i očekivao da će zahtev branilaca biti usvojen, ali sam se nadao da će VKS ukinuti i presudu Višeg suda zbog brojnih razloga za izuzeće tog sudskog veća i da će predmet vratiti na početak. Povreda prava na nepristrasan i nezavisan sud po stavu Evropskog suda za ljudska prava ima takvu težinu i takav značaj da se može isticati u svakoj fazi krivičnog postupka pred redovnim sudovima, pa smo kao branioci odlučili da to uradimo pred VKS - izjavio je Baćović.\nPored odlučivanja u postupku za trgovinu narkoticima, Apelacioni sud bi u narednom periodu trebalo da odlučuje i o žalbama koje su Šarićevi i branioci drugih osumnjičenih uložili na presudu za pranje novca.\n- Spisi predmeta i žalbe na presudu okrivljenima za pranje novca pre nekoliko dana dostavljeni su Apelacionom sudu iz tužilaštva u kome su se nalazili na izjašnjenju. U narednom periodu treba očekivati i zakazivanje suđenja - napominju iz Apelacionog suda.\nDarko Šarić Apelacioni sud u Beogradu sudija presuda izuzeće Sretko Janković


ŽOK Novara - Blic Sport\nU finalu Lige šampiona u konkurenciji odbojkašica igraće italijanski timovi, Koneljano i Novara.\nSrpska odbojkašica Stefana Veljković osvojila je Kup Italije, nakon što je njena ekipa Novara u finalu završnog turnira savladala Koneljano 3:2.\nJovana Stevanović osvojila titulu u Italiji uz sjajnu finalnu partiju\nSrpska odbojkašica Jovana Stevanović osvojila je titulu šampiona Italije sa Kasalmađoreom i ostvarila najveći uspeh u istoriji kluba. Kasalmađore je do titule došao sa 3-2 u seriji protiv Novare, pošto je u majstorici, na gostujućem terenu, slavio sa 3:1 (25:23, 22:25, 25:23, 25:20).\nJovana Stevanović u finalu italijanskog plej-ofa\nSrpska odbojkašica Jovana Stevanović plasirala se sa Kazalmađoreom u finale italijanskog plej-ofa gde će za rivala imati ekipu Novare.\n"Reforme u oblasti vladavine prava ključne za napredak Srbije ka EU" Brnabić i Joksimović sa Žofreom o pristupanju EU


Minsk /Vučić zbog kosovskih sportista nije prisustvovao otvaranju Evropskih igara / Radio Sarajevo\nMinsk / Vučić zbog kosovskih sportista nije prisustvovao otvaranju Evropskih igara\n22. 06. 2019. u 11:53:00 Radiosarajevo.ba\nPredsjednik Srbije Aleksandar Vučić potvrdio je da nije prisustvovao otvaranju Evropskih sportskih igara u Minsku zbog učešća Kosova, prenosi Srna.\n„Ljudi su vodili o nama računa na svaki način. Žao mi je ako sam razočarao beloruskog domaćina, ali nisam imao izbora“, rekao je Vučić i dodao da je Lukašenko bio toliko fer i da je vodio računa da „nema nikakvog Kosova gdje god inspekcija Olimpijskog komiteta nije prošla“.\nGovoreći o odlaganju sastanka Beograda i Prištine u Parizu, Vučić je rekao da nije sretan zbog toga i da Amerika želi glavnu ulogu.\nVučić je istakao da je za Srbiju nemoguće da su svi koji žele da imaju glavnu ulogu da oni koji su priznali nezavisnost Kosovo.\n„Nije ovo poraz Francuske i Nemačke, kako mnogi govore u svetu. Ovo je teška situacija za sve nas, teška za Srbiju“, rekao je on.\nOn kaže da to što Ramuš Haradinaj vodi hajku protiv Srba i govori da su „protiv države Kosovo“, govori o njihovoj nervozi, kao i licitiranje imenima Srba koji im se suprotstavljaju i „stavljanju meta na njihovu glavu“.\nTagovi: Region Srbija Kosovo Albanija Aleksandar Vučić Bjelorusija Minsk\nZbog situacije u regiji / Vučić: Srbija je podigla borbenu gotovost na veći nivo\nMostar / Čović i Vučić: Bolje da svaki dan razgovaramo nego da se zlo dogodi\nSrbija / Dodik bio u hotelu u Beogradu u kojem je ranjen crnogorski biznismen\nBeograd / A ko drugi: Vučić česitao Handkeu na Nobelovoj nagradi


I zvanično završena blokada Sueckog kanala\nTanjug 3. aprila 2021. 17:02\nKAIRO – Svi brodovi zagavljeni od kada se gigantski tretni brod Ever Given nasukao u Sueckom kanalu u martu prošli su danas kanalom čime je i zvanično okončana blokada, saopštila je uprava kanala.\nPoslednja grupa od 61 broda, od 422 broda koja su čekala u redu kada je Ever Given oslobođen u ponedeljak, prošla je danas kroz vitalnu trgovačku arteriju, saopštila je uprava Sueckog kanala (SCA), prenosi Rojters.\nDoslo je do kolapsa međunarodnog lanca snabdevanja kada se 23. marta 400 metara dugačak brod Ever Given nasukao na obalu kanala, a specijalnim spasilačkim timovima je trebalo skoro nedelju dana da ga oslobode.\nU sredu je započela istraga SCA o tome šta je dovelo do toga da se brod nasukao u kanalu i blokirao plovni put na šest dana, izjavio je kasno u petak predsedavajući uprave kanala Osama Rabi za privatnu TV MBC Masr.\n„Istraga ide dobro i trajaće još dva dana, a zatim ćemo objaviti rezultate“, dodao je.


Svet: DRASTIČAN POTEZ Francuska pozvala ambasadora iz Rima na konsultacije - BalkaniYUm.TV '); } //]]>\nDRASTIČAN POTEZ Francuska pozvala ambasadora iz Rima na konsultacije\nNakon što se Luiđi di Majo, zamenik premijera Italije, sastao sa predstavnicima pokreta "Žuti prsluci" koji pozivaju na ostavku Emenuel Makrona, Francuska je odlučila da pozvale svog ambasadora iz Rima na konsultacije.\nDi Majo je juče u tvitu pozdravio "vetar promene koji duva preko Alpa" nakon sastanka sa predstavnicima "Žutih prsluka". U saopštenju koje je objavilo francusko ministarstvo spolajnih poslova navodi se da je "poslednje mešanje neprihvatljiva provokacija".\nPodsećamo, Di Majo je i početkom januara podržao taj pokret. On je na blogu pokreta Pet zvezdica napisao "Žuti prsluci, ne posustajte".\n- Pokret Pet zvezdica je spreman da vam pruži potrebnu podršku. Kao i vi, i mi snažno osuđujemo one koji su izazvali nasilje na protestima, ali dobro znamo da je vaš pokret miroljubiv... - naveo je tada Di Majo.\nPodršku "Žutim prslucima" tada je pružio i italijanski ministar unutrašnjih poslova Mateo Salvini.


Pjaniću posljednje upozorenje: Još jednom i kraj ti je ⋆ Mreža\nTrener Bešiktaša Sergen Yalcin kritikovao je svoje fudbalere poslije poraza od Alanyaspora, a kao rezultat toga napraviće velike promjene u prvih jedanaest.\n“Ne želim da preuzmem odgovornost za njihovu nemarnost na terenu. Ne rade ništa da pobijede utakmicu. Pobjeđivali smo ranije na individualni kvalitet, ali ne i ovaj put”, rekao je Yalçın nakon utakmice i dodao:\n“Ranije je bar bilo želje da se pobijedi, ali za ovu utakmicu nemam riječi. Nevjerovatno je da je ova grupa igrača prihvatila poraz i da nije napravila ništa, te da nije imala energije na terenu da napravi preokret. Ne pamtim da sam gledao ovako nemoćnu ekipu.”


Migracija - Mikser Festival 2017\nLjudske migracije postale su najvidljivije tokom najnovije izbegličke krize, gde je rat podstakao ljude na kretanje preko celog kontinenta i postao neizbežnim delom svakodnevnog života u većini evropskih gradova. Korišćenje informacione tehnologije postao je jedan od najvažnijih instrumenata za reagovanje u brojnim društvenim izazovima.\nIzazovi koji proizlaze iz ljudskih mobilnosti, zajedno sa digitalnom revolucijom i putujućim tehnologijama mogu se transformisati kako bi građanima i pridošlicama pomogli da se „kriza“ transformiše u „mogućnosti“ u oblastima društvene integracije i obrazovanja, ali i novih oblika društvenog i stvaralačkog preduzetništva.\nPod nosećom temom ovogodišnjeg Mikser Festivala „Migracija“ kroz niz debata, izložbi od nevladinih organizacija koji će prikazati jedinstveni ugao sagledavanja trenutne prinudne migracije, susreta sa izbeglicama i ciklusa dokumentarnih filmova, profesionalci, izbeglice i lokalno stanovništvo će se udružiti u diskusijama uzroka i posledica prisilne migracije, u cilju širenja razumevanja prema široj publici za izazove sa kojima se susrećemo sa prilivom izbeglica i migranata.\nCiklus filmova: Migracije\nDebata: Obrazovanje u pokretu\nBiblioteka u pokretu: Više od izbeglice\nPripremanje i degustacija hrane iz bliskoistočne kuhinje\nModna revija unikatnih modela sa motivima Bliskog Istoka


Sudbina bez cene\nPosted ponedeljak 05 11 2018 08:20:00\nUkoliko ste odlagali kupovinu PC verzije Destiny 2, došao je i vaš srećan dan.\nTačno godinu dana od izlaska Destiny 2 na PC-u, Bungie i Blizzard proslavljaju godišnjicu igre - poklanjanjem iste. Od danas pa do 18. novembra, svi korisnici Battle.net platforme mogu da besplatno preuzmu osnovnu igru kroz ''gift'' notifikaciju koja će se pojaviti u gornjem desnom uglu.\nPored toga, svi Destiny 2 igrači će moći i da se uključe u hibridni PvP/Pve mod Gambit iz Destiny: Forsaken ekspanzije od 9. do 11. novembra. Ako ste možda već pazarili Destiny 2 za PC ili ga uzeli kroz Humble Monthly, u decembru vas očekuje ekskluzivni emblem, dok će novi Battle.net korisnici morati da aktiviraju SMS zaštitu pre nego što preuzmu igru.\nA ako planirate da kompletirate svoju Destiny kolekciju, od nedavno je u prodaji Destiny 2 Legendary Collection.


Pružaju ruku Srbiji\nKosovski lideri pretenduju da preko Traktata prijateljstva i saradnje između Kosova i Srbije, zaokruže bolno poglavlje između dve države, predstavljajući međunarodnoj zajednici još jedan argument za saradnju tokom daljih pregovora o statusu. Tim jedinstva je u ponedeljak usvojio ovaj dokument, uz nadu da će ga Srpski lideri priznati na sastanku koji će se u sredu održati u Londonu.\nNa konferenciji za štampu, predsednik Fatmir Sejdiu je izjavio da ovim dokumentom Kosovo svetu dokazuje da je spremno za napredak. ''Zainteresovani smo da prevaziđemo sve ono što je preživeo kosovski narod i da završimo to poglavlje, sa ciljem postizanja novih međususedskih odnosa'', rekao je on. Tim jedinstva je, dva dana pre nego što će se sastati sa izaslanicima za status, potvrdio da kosovska strana, nudeći ovaj Traktat, šalje poruku da nije spremna za razgovore o statusu, niti o koncesiji.\nPremijer Agim Čeku je rekao da Tim jedinstva u London ide kao država. ''Želimo da pregovaramo o tehničkim pitanjima između dve suverene i nezavisne zemlje. Tako da, ovim Traktatom pokazujemo da treba razgovarati o post-statusnim pitanjima i da je nezavisnost završeno pitanje''.\nTraktatom prijateljstva i saradnje, koji poseduju novine Express, Kosovo predlaže Srbiji izgradnju dobrih susedskih odnosa, saradnju u oblastima zajedničkih interesa, potpunu odbranu manjina, osnivanje zajedničkih međudržavnih institucija, kao i saradnju u ostvarenju evroatlantske integracije.\nLider DPK-a, Hašim Tači, u ponedeljak je posle sastanka Tima jedinstva potvrdio da su svi članovi saglasni sa ovom ponudom. ''To je državna ponuda Kosova za Beogradske autoritete zbog budućnosti obe zemlje'', rekao je Tači.\nU uvodu teksta piše da je Kosovo, uvereno da regularni mehanizmi saradnje i dijalog o zajedničkim uznemirujućim pitanjima mogu da pomognu smanjenju tenzija, pojačanju regionalne stabilnosti i napredku zajedničkih interesa Kosova i Srbije, predlaže da se Kosovo i Srbija svečano pomire.\n''Cilj Traktata je da promoviše mir, prijateljstvo i saradnju između Kosova i Srbije, kao i stabilnost, demokratiju i prosperitet za sve''. Odnosima dve države, piše u dokumentu, treba da upravljaju principi recipročne saradnje radi obostranog suvereniteta i teritorijalnog integriteta, odustajanja od korišćenja ili odustajanja od pretnji o korišćenju nasilja tokom rešavanja spornih pitanja, poštovanja ljudskih prava i osnovnih građanskih sloboda, slobode kretanja osoba, robe i kapitala i radi saradnje i dijaloga oko pitanja od zajedničkog interesa.\nObećanja za evroatlantsku integraciju\nJedno od pitanja kojim se bavi ovaj Traktat je i evroatlantska integracija. ''Obe strane su potvrdile svoju želju za potpunom integracijom svojih društava i ekonomije u demokratsku evroatlantsku zajednicu, posebno za preduzimanjem svih potrebnih koraka radi članstva u Evropskoj uniji i NATO. Dalje u tekstu piše da će obe strane sarađivati i pomagati jedna drugoj kad god je moguće u ispunjavanju visokih standarda i drugih zahteva za integraciju u EU i NATO. Obe strane, piše u dokumentu, neće preduzimati nikakvo delovanje koje će sprečiti izvršenje ovih zahteva.\nBezbednost i rešavanje spornih pitanja\nRešavanje spornih pitanja između dve zemlje, po kosovskoj pregovaračkoj delegaciji, treba da se odigra na miran način i po principima Povelje Ujedinjenih Nacija. ''Strane potvrđuju svoja obećanja za mirno rešavanje spornih pitanja i neće koristiti nasilje niti pretiti o korišćenju nasilja u svojim odnosima na bilo koji način koji nije u skladu sa namerama Ujedinjenih Nacija'', piše u Traktatu, koji dalje predlaže mere koje treba preduzeti radi rešavanja spornih pitanja.\n''Strane će preduzeti mere radi povećanja saradnje oko bezbednosti, uključujući i razvoj novih mera za izgradnju vere u bezbednost sa obe strane zajedničkih granica. Strane traže pomoć NATO-a i OEBS-a koji će usvojiti te mere čim to bude moguće. Strane će pokušati da postignu maksimalnu transparentnost u odlučivanju i delovanju njihovih članova bezbednosnih organa, posebno blizu zajedničkih granica''.\nSaradnja oko pitanja od prioriteta\nOvaj Traktat o prijateljstvu i saradnji između Kosova i Srbije, potvrđuje se u tekstu, ima za cilj da intenzivira i utemelji usku saradnju oko svih pitanja od zajedničkog interesa. Piše da će se strane prvenstveno usredsrediti na sledeće oblasti:\n• ekonomska pitanja, uključujući energiju, trgovinu i usklađivanje sa EU standardima i razvoj nove zajedničke strategije za ekonomski razvoj u skladu sa regionalnim ekonomskim inicijativama,\n• pokušaji za rat protiv kriminala, posebno u oblastima terorizma, narkotika, ljudskog trafikinga, oružanih bandi, organizovanog kriminala i etničkog kriminala,\n• odbrana o očuvanje verskog i drugog kulturnog nasleđa,\n• zdravlje i blagostanje manjinskih zajednica, uključujući i usvajanje posebnih mera za promovisanje njihovih prava, bezbednosti i života,\n• rešavanje sudbina svih nestalih osoba tokom rata devedesetih godina,\n• javno zdravstvo,\n• olakšanje prelaska granica za ljude i robu,\n• povratak izbeglica i raseljenih lica svih etničkih pripadnosti,\n• pitanja okoline.\nDa bi se ta pitanja u praksi rešila, strane treba da oforme radne grupe za posebna pitanja, sačinjene od političkih i tehničkih stručnjaka, da bi se razvili i unapredili zajednički prioriteti na svim poljima zajedničkog interesa.\nStalan kosovsko-srpski savet\nNovina u ponudi Prištine je i osnivanje Stalnog saveta saradnje između Kosova i Srbije, praktično sličan post-konfliktnim državama. ''Tokom šest meseci od kada ovaj Traktat stupi na snagu, strane će osnovati Stalan savet kosovsko-srpske saradnje''. Ovaj savet će se sastojati od deset članova – pet imenovanih od strane Srbije i pet od strane Kosova. ''Savet će funkcionisati putem konsenzusa i imaće odgovornost da nadgleda i olakša saradnju na svim poljima zajedničkog interesa, održavaće redovne sastanke radi razmenjivanja informacija i savetovanja oko svih pitanja koja mogu da utiču na njihove interese, učestvovaće na redovnim sastancima radnih grupa ako za to bude zahteva, ocenjivanće rezultate saradnje i preporučivaće nova polja radi unapređivanja odnosa Kosova i Srbije, tražiće i omogućiće posredovanje treće strane u posebnim pitanjima kao što je povratak izbeglica i raseljenih lica''. Savet će se sastajati i sa liderima najvišeg nivoa najmanje svakih šest meseci. Tim sastancima će prisustvovati predsednici, premijeri i ministri spoljnih poslova Kosova i Srbije. ''Svaka strana može da predloži bilo kakvo pitanje koje treba uzeti u obzir ili koje treba rešiti na sastancima na najvišem nivou''.\nZahtev za državu svedoka\nDa bi ovaj Traktat zaživeo – ako ga i Srbija potpiše – kosovska strana predlaže da države članice Kontakt grupe budu garanti. ''U slučaju bilo kakvog neslaganja između dve strane, oni traže da Francuska, Nemačka, Italija, Ruska Federacija, Ujedinjeno Kraljevstvo i Sjedinjene Američke Države ponude neutralno posredovanje i pomoć radi mirnog rešavanja problema'', piše u dokumentu. Suprotno, Traktatu prijateljstva i saradnje se dodaje još jedan aneks gde se nalaze informacije koje razjašnjavaju pitanja pomenuta u ovom dokumentu.\nKosovska strana očekuje da će u sredu ujutru – na sastanku u Londonu – predstaviti ovaj Traktat. ''Ne može se doći do trajnog rešenja statusa bez obećanja o pomirenju'', tvrdi se u ovom Traktatu, i bez rešenog političkog statusa Kosova.


KOSOVO(KOSMET) I METOHIJA - Page 3\nValter Mon Dec 03, 2018 5:49 pm\nValter Tue Feb 05, 2019 1:22 am\nPredsjednik kosovskog parlamenta daje Beogradu rok od 120 dana da promijeni stav prema Kosovu, u protivnom slijede dodatne mjere.\nPredsednik Skupštine Kosova i lider vladajuće Demokratske partije Kosova Kadri Veseli je, u predlogu za suspenziju takse koja je uvedena na robu iz Srbije i Bosne i Hercegovine, predložio mere koje su teže od takse od 100 odsto koja je sada na snazi, ocenjuju prištinski mediji.\nU dokumentu čiji su faksimil objavili Klan Kosova i drugi mediji, predviđa se da privremena suspenzija takse na proizvode iz Srbije i BiH počne da se primenjuje od 1. februara ove godine a period suspenzije poslužio bi da Srbija ostvari obaveze iz CEFTE i sporazuma koji su postignuti u procesu kojim posreduje EU.\n"U roku od 120 dana privremene suspenzije (takse) se zahteva da Srbija promeni njen neprijateljski stav i da u okviru obezbeđivanja dobrosusedskih odnosa obezbedi ostvarivanje sporazuma o zajedničkim graničnim prelazima u okviru IBM procesa i da pokaže saradnju u razmeni informacija koje bi olakšale trgovinu između dve zemlje".\nDrugi zahtev je da Srbija prizna sva dokumenta o robi, licenci, pečatima i dokumentaciji koju izdaju vlasti Republike Kosovo, da prizna bar kodove i banderole Republike Kosovo, da carina Srbije jednom i za svagda onemogući korišćenje pečata paralelnih institucija Srbije na Kosovu i da do kraja poštuje obaveze koje je preuzela sporazumom koji je postignut 2. septembra 2011. u Briselu o međusobnom priznanju pečata i obaveza koje proizilaze iz CEFTE, gde su se strane složile da se koriste samo pečati koji su potvrđeni od strane svih članica ove organizacije.\nZahteva se takođe priznanje registarskih tablica Kosova i putnih dokumenata koje izdaju institucije Republike Kosovo, da se eliminišu dvostruke barijere, standardi ili zlostavljanja koja se čine kosovskoj dijaspori, koja prolazi tranzitom kroz Srbiju, kao i da omogući ulazak u Srbiju građanima koji kroz Kosovo ulaze u Srbiji.\nTo podrazumeva da se roba koja se uvozi ili reizvozi prema Kosovu treba da bude praćena kosovskim dokumentima, kao i da se na njima navodi ustavno ime "Republika Kosovo".\nUkoliko u roku od 120 dana Srbija i BiH ne preduzmu ove mere, Kosovo će ne samo nastaviti sa taksom od 100 odsto, već će uspostaviti mere punog reciprociteta koji podrazumevaju da ni Kosovo neće priznati dokumente ove dve države, uspostaviti reciprocitet i na vozila koja iz ove zemlje ulaze na Kosovo, odnosno biće obavezna da koriste probne tablice.\nAko ni Srbija ni BiH ne budu priznale dokumenta Kosova, onda će Kosovo uspostaviti iste mere prema građanima Srbije i BiH koristeći model "entry-exit form".\nValter Wed Feb 06, 2019 10:50 pm\nValter Tue Apr 02, 2019 10:00 pm\nValter Wed Apr 03, 2019 9:21 pm\nKompanija Blairove supruge savjetuje Vladu Kosova\nVlada je platila kompaniji Cherie Blair, supruzi bivšeg britanskog premijera, 500.000 eura za pravno savjetovanje o Specijalnom sudu.\nVlada Kosova platila je kompaniji Cherie Blair, supruge Tonyja Blaira, 500.000 eura za pravno savjetovanje o Specijalnom sudu, objavila je prištinska televizija T7.\nIako su svi ugovori Vlade Kosova s međunarodnim kompanijama povjerljivi, ministar pravde Kosova Abelard Tahiri potvrdio je za ovu televiziju da, kako se navodi, Vlada dobija savjetodavne usluge o tome kako da se ponaša prema Srtbiji u ovom procesu.\nPored toga, Vlada Kosova, dodaje se, ima savjetnike u vezi s dokumentima i pravilima rada Specijalnog suda, prenosi Tanjug.\nBlair savjetovao Vučića\nTelevizija T7 javlja da je rukovodeća jedna od dvije kompanije koje savjetuju Vladu Kosova o pitanjima vezanim za Specijalni sud Cherie Blair, žene bivšeg premijera Velike Britanije.\nRadi se o kompaniji Omnia Strategy, koja već, kako tvrde, devet mjeseci savjetuje Vladu Kosova, a čiji je ugovor na pola miliona eura nedavno istekao, prenosi portal KoSSev.\nTony Blair je ranije bio savjetnik tadašnjeg premijera, a sadašnjeg predsjednika Srbije Aleksandra Vučića.\nValter Thu May 02, 2019 8:37 pm\nFrancuska ambasada u Severnoj Makedoniji objavila je danas, Strategiju te zemlje za Zapadni Balkan, donetu na zahtev francuskog predsednika Emanuela Makrona\nFrancuska ambasada u Severnoj Makedoniji objavila je danas, Strategiju te zemlje za Zapadni Balkan, donetu na zahtev francuskog predsednika Emanuela Makrona, s ciljem da se približi približi zemljama regiona i da dopuni i, kako se navodi, podrži aktivnosti EU za njihovo približavanje Evropi.\nPredsednik Makron je, navodi se, zatražio izradu Strategije na osnovu analize u kojoj stoji da su zemlje regiona Slovenija, Hrvatska, Albanija, Bosna i Hercegovina, Kosovo*, Severna Makedonija, Crna Gora i Srbija ostvarile značajan napredak, ali da su, međutim, potrebne mnoge reforme koje bi omogućile stalnu stabilizaciju i odgovori na izazove s kojima se suočava.\nPrema zahtevu Makrona konkretna Strategija za Zapadni Balkan podrazumeva veću pedantost Franucske stabilizaciji šest zemalja regiona, koje nisu članice Evropske unije, a u smislu njihovog ekonomskog i društvenog razvoja i jačanja vladavine prava.\n"Predsednik Republike Francuske posetiće Srbiju u julu. Ministar za evropske poslove i spoljne poslove će ove godine posetiti Albaniju i Kosovo. Pored toga, druge posete članova vlade i poslanika svim zemljama u regionu pomoći će u jačanju naših odnosa", stoji u Strategiji.\nNapominje se da predložena Strategija nadopunjuje aktivnosti preduzete u okviru berlinskog procesa, u kojima Francuska učestvuje od svog osnivanja i biće delimično implementirana u francusko-nemačkom okviru.\nValter Thu Jun 13, 2019 11:23 pm\nValter Mon Jun 17, 2019 6:33 am\nValter Mon Jun 17, 2019 7:20 am\n/**/ /**/ /**/ Sednica Saveta bezbednosti UN, Njujork, februar 2019.\nSlaven Sun Jul 28, 2019 7:17 pm\nValter Sat Oct 05, 2019 11:10 pm\nValter Sun Oct 27, 2019 9:54 pm\nValter Sun Oct 27, 2019 9:55 pm\nValter Tue Feb 04, 2020 1:09 am\nValter Fri Mar 06, 2020 12:00 am\nValter Thu Mar 26, 2020 10:54 pm\nValter Mon Apr 20, 2020 10:36 pm\nValter Mon Apr 20, 2020 10:49 pm\nPA TO SMO VEC IMALI\nValter Sat Sep 12, 2020 5:48 pm\nValter Mon Nov 09, 2020 8:30 pm\nValter Sun Feb 14, 2021 1:11 pm\nValter Mon Feb 22, 2021 7:53 pm\nValter Mon Feb 22, 2021 7:54 pm


Evropa će imati problema sa vodom – AGRO VESTI by agronews.rs\nHome Vesti Evropska unija Evropa će imati problema sa vodom\nSep 8, 2013 | Evropska unija, Klimatske promene, Vesti, Životna sredina\t|\nIzgledi za prirodne nepogode povezane sa vodom u Evropi u narednim decenijama veliki su zbog problematičnih sistema vodosnabdevanja, povećanja tražnje vode i zagađenja, upozoravaju iz Organizacije za ekonomsku saradnju i razvoj (OECD) i navode da će 2050. godine 40% svetske populacije živeti u regionima koje imaju znatne probleme sa vodom.\nU novom izveštaju OECD ukazuje se i na neka pozitivna rešenja Francuske koja se tiču smanjenja opasnosti od poplava i zaštite kvaliteta vode. EU sa svoje strane poziva na dosledno sprovođenje zakona kako bi se osiguralo dovoljno vode dobrog kvaliteta za sve potrošače u Uniji.\nIz “kluba bogatih” pozivaju vlade da pojačaju napore da unaprede efikasnost vodosnabdevanja i umanje posledice povećane globalne tražnje i klimatskih promena u vidu nestašica i poplava.\nIzveštaj “Bezbednost vode za bolji život” objavljen je za vreme Svetske nedelje vode (1-6. septembar) tokom koje je održan i godišnji skup u organizaciji Međunarodnog instituta za vodu u Stokholmu sa ciljem da se ukaže na globalne izazove povezane sa vodom.\nPlaneta će, kako se navodi u izveštaju OECD, sredinom veka imati barem devet milijardi ljudi, pa će pritisak na snabdevanje biti veliki, što bi za posledicu moglo da ima nestašice vode. Uz to će, prema procenama OECD, gotovo 20% svetske populacije patiti zbog poplava.\nVrednost imovine u svetu kojoj preti rizik od poplava do 2050. godine OECD prognozira na oko 35 hiljada milijardi evra.\nVeliki deo Evrope letos su pogodile poplave. Izlivanje reka Elbe, Dunava i Vltave nanelo je Nemačkoj, Češkoj i Austriji štetu koje se procenjuju na tri milijarde evra.Poplave su pogodile i Mađarsku, Poljsku i Slovačku.\nNakon letošnjih poplava, Evropska agencija za životnu sredinu predvidela je povećanje broj prirodnih nepogoda sa vodom zbog, pored ostalog, rasta populacije, promene načina na koji se koristi zemljište i klimatskih promena.\nIstovremeno iz OECD poručuju vladama da je vreme za akciju.\n“Umesto da samo reaguju na krize, vlade moraju da ocene, projektuju i upravljaju rizicima od vode”, istakao je generalni sekretar OECD Angel Gurija (Gurria).\nOn je ocenio da rizici samo rastu i da treba napraviti strategije upravljanja rizikom da bi se sprečile nestašice vode i zagađenje i zaštitili ljudi, ekosistemi i ekonomije od suša i poplava.\nOECD ukazuje na Francuski kao na pozitivan primer. Ta zemlja od 2002. godine ima programe zaštite od opasnosti od poplava koji se realizuju na osnovu ugovora između centralnih i lokalnih vlada.\nPlanovi zaštite u toj geografski diversifikovanoj centralnoevropskoj zemlji sačinjeni su prema prirodnim rizicima na određenim područjima utvrđenim na osnovu naučnih činjenica i istorijskih podataka.\nOECD je kao na mogući rizik za EU ukazao i na neadekvatan kvalitet vode pozivajući članice da potpuno poštuju sve standarde Unije, poput onih o hemikalijama.\n“Potrebni su stroži zahtevi kako bi se posebno zaštitile močvare, izvori vode za piće, voda za kupanje”, ističe se u izveštaju.\nI ovde je OECD naveo kao primer Francusku koja preduzima mere da se očuva kvalitet vode za piće. U toj zemlji su svesni da je zaštita izvora vode znatno jevtinija od tretiranja vode na kraju procesa vodosnadevanja a pre nego što stigne do česme.\nTako u nekim oblastima francuski poljoprivrednici koji proizvode na određenoj udaljenosti od izvora sa kojih se crpe voda još od 1996. godine dobijaju finansijsku pomoć. Takođe francuski farmeri plaćaju porez na pesticide.\nRegulativom EU o kvalitetu vode pretpostavlja se da sve podzemne vode ostanu nezagađene.\nEvropska komisija je prošle godine objavila i plan za vodu u kojem se poziva na bolju primenu 12 godina stare Direktive o vodi. Pre toga su neki izveštaji pokazali da brojne nacionalne vlade ne ispunjavaju zakonske obaveze.\nTaj plan objavljen je samo dan nakon što je Evropska agencija za prirodnu sredinu objavla da 48% potoka i jezera u EU do 2025. godine neće imati “dobar ekološki status” u skladu sa propisima.\nCilj plana je da se obezbedi dovoljno vode dobrog kvaliteta za potrebe građana, privrede i prirodne sredine širom EU.\nInače, jedno istraživanje iz 2007. godine pokazalo je da bi efikasnost trošenja vode u EU mogla da se unapredi za gotovo 40% samo tehnološkim unapređenjima. Daljoj uštedi doprinele bi promene u ponašanju građana i u procesu proizvodnje kada je reč o potrošnji vode.\nEU nizom mera podržava i razvoj sistema vodosnavdevanja i odvoda otpadnih voda u zemljama u razvoju, pored ostalog kroz Fond za vodu od 212 miliona evra iz koga se finansiraju programi u afričkim, karipskim i pacifičkim zemljama.\nTags: Evropska agencija za prirodnu sredinuklimatske promenekvalitet vodeoecdOrganizacija za ekonomsku saradnju i razvojpoplavevodosnadbevanje\nZa žedne krave voda stiže helikopterima\nDok talas vrućine i dalje traje u Švajcarskoj, vojni helikopteri u toj zemlji počeli su da donose vanredne zalihe vode stočarima u planinskim predelima


Opozicija ruši Narodnu skupštinu jer želi da sruši Srpsku – ASinfo Portal\nOpozicija ruši Narodnu skupštinu jer želi da sruši Srpsku\nBANJALUKA – Srpski član Predsjedništva BiH Milorad Dodik rekao je da će Republika Srpska postojati dok ima snažnu Narodnu skupštinu, navodeći da opozicija želi da sruši parlament i njegov dignitet zato što hoće da razvali Srpsku.\n“Oni (opozicija) hoće da uruše dignitet Narodne skupštine kao najvažnije institucije vlastitog naroda. Molim narod da ne dozvoli da im oni zgade Narodnu skupštinu. Dok imamo snažnu Narodnu skupštinu postoji Republika Srpska, a oni hoće da sruše skupštinu i njen dignitet zato što hoće da razvale Srpsku”, istakao je Dodik.\nPrema njegovim riječima, u ključnim godinama stvaranja Republike Srpske pokazalo se da, ako je išta važno za srpski narod, to je bila Narodna skupština.\n“Tada sam bio u opoziciji, ali smo držali do digniteta Narodne skupštine. To je bilo tako sve do sada i dok nije došla ova garnitura opozicije ta institucija je imala dignitet. Oni sve čine da degradiraju dignitet Narodne skupštine”, rekao je sinoć Dodik za RTRS.\nOn je ocijenio da je indikativno da uvijek kada Srpska odlučuje ili zauzima stav o NATO-u “opozicija pravi nerede i gluposti”.\n“Vidjeli smo to danas, ali i kada je usvajana rezolucija o vojnoj neutralnosti. Tada su poslanici SDS-a i PDP-a pištaljkama onemogućili rad Narodne skupštine. Skupštinska većina je otišla u malu salu i usvojila rezoluciju koja je validan dokument Narodne skupštine. Sada se isto dešava kada govorimo da sprovodimo tu rezoluciju o vojnoj neutralnosti”, pojasnio je Dodik.\nOn je istakao da je sada jasno da se ne prejudicira članstvo u NATO-u, te da postoji kompaktna vertikala ka nivou BiH.\n“Sada neće dolaziti niko u Narodnu skupštinu kao Mirko Šarović da kaže da ne poštuje njene stavove. Mi hoćemo stav Narodne skupštine i to su dramatično različite stvari. Ovo nije nikakva politička borba, već se radi o dignitetu institucije. Žao mi je što neki pokušavaju da naprave lakrdiju, ali mislim da će donošenje novog Poslovnika zavesti red. Neki su shvatili da im je sve dopušteno”, rekao je Dodik.\nNa pitanje da li je Narodna skupština trebala razmatrati Program reformi BiH, a da potom taj dokument bude upućen u NATO, Dodik je rekao da je upućen u NATO jer on mora da dobije dokument o promijenjenom stavu BiH.\n“Da nema sada ovog dokumenta i da ne piše da se članstvo ne prejudicira, NATO bi smatrao da treba da nastavi integracioni proces”, kaže Dodik.\nOn je podsjetio da postoji kontinuitet odluka od 2004. godine kada je Narodna skupština, u kojoj su većina bili SDS i PDP, donijela odluku da su cilj integracije u NATO.\n“Postoji nekoliko odluka Predsjedništva BiH koje su bile u okviru opredjeljenja Narodne skupštine. Tek 2017. godine Narodna skupština ukida taj stav iz 2004. godine i donosi rezoluciju o vojnoj neutralnosti. Ali, Mladen Ivanić to ignoriše i 2018. godine, pored činjenice da je Narodna skupština usvojila rezoluciju o vojnoj neutralnosti, donosi Strategiju spoljnih poslova u kojoj piše da je glavni cilj BiH integracija u NATO”, naglasio je Dodik.\nOn je rekao da je ruski ambasador u BiH bio upoznat sa Programom reformi i ocijenio da to nije ANP i da nije u suprotnosti sa rezolucijom o vojnoj neutralnosti.\n“Poslije toga su to rekli /predsjednik Srbije Aleksandar/ Vučić, nekoliko ljudi iz NATO-a, a /specijalni izaslanik Stejt departmenta za Balkan Metju/ Palmer je istakao da Program reformi ne prejudicira članstvo u NATO-u. Kada smo razgovarali sa Kvintom američki ambasador je rekao da su u tijesnoj vezi sa NATO-om koji će prihvatiti dokument koji neće aktivirati ništa osim saradnje i partnerstva”, istakao je Dodik, podsjetivši da su i novi ministri iz reda Bošnjaka ocijenili da nema Akcionog plana za članstvo u NATO-u.\nDodik kaže da će svi blokirani projekti na nivou BiH sada biti deblokirani, navodeći da će u narednoj godini finalizirati sve otvorene velike infrastrukturne projekte među kojima su izgradnja bolnice u Doboju i rekonstrukcija bolnice u Zvorniku.\nOn je ocijenio da je iza Srpske, bez obzira na priče iz opozicije, dobra godina u kojoj je zadržana institucionalna stabilnost, zabilježen rast bruto domaćeg proizvoda od skoro 3,5 odsto i u kojoj su u kontinuitetu povećavane plate.\n“Opredijelili smo se da od 1. januara 2020. godine idemo sa povećanjem plata tako da ćemo iduće godine dostići cilj da prosječna plata bude 1.000 KM”, kaže Dodik.\nSrpska je opredijeljena, dodao je on, za saradnju sa Srbijom, a više nije zagledana samo prema Zapadu, nego i Istoku i partnerstvu sa Rusijom i Kinom koje joj je dobrodošlo.\n“U aprilu putujem u Kinu, gdje ću se sastati sa predsjednikom Si Đinpigom i vjerujem da ću obezbijediti nekoliko dobrih projekata za Republiku Srpsku. U ovom mandatu želimo da postavimo na put bez povratka izgradnju auto-puta od Doboja do Rače i time se povežemo auto-putem sa Srbijom”, rekao je Dodik.\nTAGOVIjermilorad dodiknajnovijeNarodna skupština RSNarodnuopozicijarušiSkupštinuSrpskusrušiželi\nLukač da podnese ostavku zbog nedjela


Francuska: Oborena odluka o porezima\nNajviši sud u Francuskoj oborio je odluku socijalističke vlade o uvođenju poreske stope od 75 odsto za bogate Francuze.\nFrancuski predsednik Fransoa OlandxFrancuski predsednik Fransoa Oland\nUstavni savjet presudio je da je nova stopa na prihode veće od million 320 hiljada dolara, koja je trebalo da stupi na snagu naredne godine, neustavna zato što krši principe jednakog oporezivanja.\nOva odluka predstavlja veliki udarac za pedsjednika Fransoa Olanda, kojem je povećanje poreza za milionere bila vodeća politika u predizbornoj kampanji. Nova poreska stopa smatrana je međutim uglavnom simboličnom, jer bi se primjenjivala na samo oko 1.500 osoba i ne bi mnogo doprinijela smanjivanju budžetskog deficita.\nFrancuski premijer, Žan Mar Ero, najavio je da će nakon odluke suda, prijedlog o poreskoj stopi biti prerađen i ponovo podnijet u okviru novog zakona o budžetu.\nPočetkom mjeseca, poznati francuski glumac Žerar Depardije najavio je da se zbog poreske politike aktuelne vlade seli u Belgiju. Taj potez potvrdio je strahovanja opozicije da bi povećanje poreske stope dovelo do masovnog odlaska bogatih građana iz zemlje.


OHR-u podrška za mandat a BiH za integritet - Klix.ba\nMinistri EU u Briselu\nOHR-u podrška za mandat a BiH za integritet\n24.1.2010. u 15:32\nMinistri inostranih poslova EU razmatraće sutra u Briselu političku situaciju u BiH, kao i načine na koji blok može pomoći stabilizaciji zemlje, rekla je Srni portparol španskog Predsjedništva EU Kristina Galjak.\nOna je navela da sastanak, kojim će predsjedavati visoki predstavnik EU za inostranu politiku i bezbjednost Catherine Ashton, uključuje političku raspravu o tome kako podržati BiH i osigurati da se preduzmu koraci ka njenoj političkoj stabilizaciji, a sve sa idejom da politički lideri u BiH ostvare napredak.\n"Postoje mnoga otvorena pitanja kao što su liberalizacija viznog režima i proces približavanja BiH EU", precizirala je Galjakova.\nOna je naglasila da je glavni cilj da politički lideri u BiH, što je prije moguće, postignu sporazuma o pitanjima koja su važna za ustavne promjene, uključujući i ispunjavanje pet uslova za transformaciju OHR-a u kancelariju visokog predstavnika EU.\nGaljakova je istakla da će, osim političke diskusije, ministri spoljnih poslova EU sutra formalno usvojiti zaključke u kojima se, između ostalog, izražava podrška OHR-u i visokom predstavniku u BiH Valentinu Inzku, teritorijalnom integritetu i suverenitetu BiH, kao i o budućoj ulozi i ciljevima EUFOR-ove operacije Altea.\n"Ministri će pozvati sve strane u BiH da se povinuju svim odlukama visokog predstavnika i da ne pokušavaju da osporavaju njegov autoritet", naglasila je Galjakova.\nŠto se tiče misije Altea, Galjakova je rekla da će ministri sutra usvojiti zaključke, koji se u osnovi oslanjaju na to da su vojni zadaci misije završeni s obzirom da je ispunila ciljeva svog mandata u BiH u provođenju odgovarajućih stabilizacionih ciljeva koje nalaže Dejtonski sporazum.\n"Imajući na umu postignuti uspjeh ove misije, Vijeće ministara EU je odlučio da u okviru postojeće misije Altea počne sa raspoređivanjem i angažovanjem takozvanih neizvršnih elemenata čime će misija dobiti savjetodavni karakter", rekla je Galjakova.\nPrema njenim riječima, Vijeće EU smatra da bi transformacija vojnih snaga iz izvršnog u savjetodavni karakter doprinijela da domaće institucije preuzmu procese u BiH.\nOna je dodala da će sutra biti preduzeti prvi koraci u izgradnji jedne nove misije unutar već postojeće, koja će kasnije omogućiti raspuštanje Altee kada politička situacija u BiH bude u potpunosti stabilna.\n"Savjet EU naglašava da su bezbjednosne reforme važan činilac ukupnih reformi u BiH i u tom smislu podržava napore BiH da osigura bezbjednost", rekla je Galjakova, dodajući da Viječe izražava spremnost da ukoliko to situacija bude zahtjevala EU zadrži izvršnu vojnu ulogu misije Altea u BiH.


Ceca podigla Pert na noge : Crveni tepih\nCeca podigla Pert na noge\nFotke postavljene 04 Dec 2010\nSvetlana Ceca Ražnatović je započela svoju Australijsku turneju sjajnim koncertom u “Koncertnoj hali Pert” pred oko 2000 ljudi. Fanovi svih generacija i brojni iseljenici iz bivših Jugoslovenskih republika su zajedno pevali pesme popularne pevačice i čak dva puta je vraćali na bis.\nDva dana po dolasku na australijski kontinent, Svetlana Ceca Ražnatović je održala prvi od pet koncerata koji je očekuju na ovoj turneji. Dosadašnji rekord u Pertu je držala manifestacija pod nazivom “Pop rok veče” na kojoj su nastupili “Bijelo dugme”, “Valentino”, Bajaga i “Instruktori”, “Crvena jabuka” i još nekoliko izvođača, a na kojoj je prodato 1.270 ulaznica. Ali, u petak je postavljen novi rekord od preko 2.000 hiljade posetilaca u “Concert hali Pert” – Bilo je krajnje vreme da se družim sa publikom u Australiji! Dugo sam se borila da večeras budem sa vama i drago mi je da sam uspela u tome – rekla je Ceca\nNaravno, zadovoljna je i publika koja je svoju miljenicu dva puta vraćala na bis, pa je Ražnatovićka ponovo zapevala “Groma”, a sjajne reakcije su bile i uz na bis izvedene pesme “Zajdi, zajdi” i “Đurđevdan”


Home»Saopštenja»Nastavljeno etiketiranje novinara u Skupštini, medijske i novinarske organizacije formirale koaliciju za zajedničko delovanje\nBy Aleksandar Đokić 26/03/2021 Updated: 29/03/2021 Nema komentara3 Mins Read\nKoalicija za slobodu medija upozorava javnost da se u Skupštini Srbije nastavlja kampanja protiv novinara i nevladinih organizacija. Kako navode, opasne tvrdnje javnih funkcionera i optuživanje novinara da vode kriminalne, partijske i druge kampanje protiv funkcionera na vlasti je samo nastavak urušavanja medijske scene u Srbiji.\nNi posle skoro dve nedelje od zahteva novinarskih i medijskih udruženja da poslanici Skupštine Srbije prekinu kampanju protiv novinara i da institucije konačno počnu da primenjuju mehanizme za zaštitu novinara, nijedna institucija nije reagovala.\n“Uprkos našim zahtevima za hitnom reakcijom, nadležni organi su ih ignorisali i ništa nisu preduzeli ili, kao što je to činio skupštinski Administrativni odbor, odbili su kao neosnovane sve prijave za kršenje Kodeksa ponašanja narodnih poslanika i obustavili dalji postupak utvrđivanja odgovornosti. U odlučivanju tog odbora učestvovali su i prijavljeni poslanici koji su jednostavno rekli da nisu kršili kodeks”, dodaju iz koalicije.\n“Ohrabruje činjenica da je sastanak iste te radne grupe ipak sazvan, ali je nejasno šta je tema tog današnjeg sastnaka. No, naše organizacije, nakon što su i formalno napustile to telo, više neće učestvovati u radu te grupe”, kažu.\nKao članovi Koalicije za slobodu medija, nastaviće aktivno da se bave bezbednošću kolega i koleginica, i to kroz zajedničko delovanje.\n“Koalicija je i zvanično potpisala Memorandum o saradnji, u kojem su navedeni naši zajednički ciljevi i buduće aktivnosti u vezi sa odbranom profesije od dalje devastacije. Koalicija će nastviti učešće u radnoj grupi za implementaciju akcionog plana za Medijsku strategiju kao i u Stalnoj radnoj grupi za bezbednost novinara, a ukoliko institucije pokažu stvarni interes za dalji dijalog i rad na poboljšanju bezbednosti novinara, naši članovi biće spremni da u takvom dijalogu učestvuju”, kažu iz koalicije.\nKoalicija poziva sve novinare da nastave da izveštavaju u javnom interesu i poštujući pravila profesije, a oni će se starati da svi problemi sa kojima se suočavaju budu prioriteti našeg delovanja.\nČlanovi Koalicije za slobodu medija su Asocijacija medija, Asocijacija onlajn medija (AOM), Nezavisno društvo novinara Vojvodine (NDNV), Nezavisno udruženje novinara Srbije (NUNS), Poslovno udruženje Asocijacija lokalnih i nezavisnih medija „Lokal Pres“ i Fondacija Slavko Ćuruvija.\nPotpisan Memorandum o saradnji Koalicije za slobodu medija Medijska udruženja donela odluku o izlasku iz radne grupe za bezbednost i zaštitu novinara Koalicija za slobodu medija: Hitno zaustaviti kampanju protiv profesionalnih medija i nevladinih organizacija Napadi na novinare: Jedan slučaj rešen, 14 prijava odbačeno\netiketiranje novinara napadi na medije novinari novinarstvo NUNS Skupština


U današnjem gostovanju na radiju i televiziji Bor između ostalog bilo je reči o prvom sajtu posvećenom bezbednosti saobraćaju u R. Srbiji, njegovoj ulozi, dometima, ideji kako je nastao i koju su njegovi krajnji korisnici o čemu je govorio Igor Velić, master inž. saobraćaja u svom gostovanju u informativnoj emisiji "Budilica".\nO "GIS-u", kao efikasnom alatu za prostorno-atributivne pretrage, kao i načinu vizuelizacije prostornih podataka, u vidu interaktivnih web mapa, ali i načinu prikupljanja podataka, koji su korišćeni u ovom projektu, a sve u cilju pametnijeg donošenja odluka, o jedinstvenoj mobilnoj aplikaciji, gledaoce televizije Bor je upoznao Ivica Milojević, član GIS udruženja Srbije.\nPogledajte video materijal u produkciji Radio televizije Bor.\n„Cilj ovog svetski priznatog projekta je donošenje strategije održivog i delotvornog sistema upravljanja bezbednošću saobraćaja na teritoriji grada Bora koja će omogućiti da u saobraćaju nema povređene i poginule dece, kao i kvalitetnije i transparentnije pružanje javnih usluga građanima i trajno praćenje promena saobraćajne infrastrukture i evidentiranje saobraćajnih nezgoda, uz modifikaciju postojećih sigurnih staza za kretanje učenika“ , napominje Velić.\nKako navodi Ivica Milojević, donosioci odluka iz odeljenja saobraćajne policije, članovi saveta za bezbednost saobraćaja, kao i nadležne službe gradske uprave, sada imaju pred sobom alat za efikasnije donošenje važnih odluka koje se odnose na bezbednost u saobraćaju.